Sony PlayStation 3 çökdü! » Joy.az - Bizimlə daha rəngarəng\n5 Mart 2010Ronnie_7Xəbərlər2 28116\nBu gün yer yerindən oynayır, oyunçular PlayStation 3 konsolları başında sindırıb böhranları keçirir.\n1 Mart etibarı ilə aylarla məşğul olunaraq açılan PS3 Trophylar zibilə getdiyi kimi, kirayəyə götürülən filmlər izlənilmir və doğru düz oyun da oynana bilmir.\nSony köhnə nəsil PlayStation 3 istifadəçilərini xəbərdar edərək 24 saat konsollarını istifadə etməmələrini ifadə etdi.\n28 Fevraldan 1 Marta keçiş əsnasında yaşanan problem, sistemin öz iç saatındakı bir proqram səhvindən qaynaqlanır. Sony öz rəsmi blogunda mövzu ilə əlaqədar olaraq etdiyi şərhdə "Problemin səbəbini təsbit etdiyimizə inanırıq, sistem iki saatdakı bir bugdan ötəri problem yaşanır. Playstation 3 Slim istifadəçiləri xaricində konsolunuzu istifadə etməmənizi tövsiyə edirik" dedi.\nYeni nəsil PlayStation 3 sahibləri bu problemdən təsirlənmədi. Köhnə nəsil PS3 istifadəçiləri isə PlayStation Networka girə bilmir, saatlar səhv nizamlanır və trophy məlumatları da pozulur.\nƏgər istifadəçilər bu xəbərdarlığa qulaq asmazsa: PlayStation 3`ün sistem saatı 1 Yanvar 2000`ə resetlənir. PlayStation Networka girməyə çalışanlar "An error xas occurred. You have been signed out of PlayStation Network (8001050F)" mesajını görürlər.\nOyun işlətməyə qalxanlar trophylarının yox olduğunu görür və bu mesajı götürür: "Failed to install trophies. Please exit your game." Saatı və tarixi internet üzərindən nizamlamağa çalışanlar "The current date and time could qeyd be obtained. (8001050F)" mesajını götürür. PlayStation Network üzərindən kirayəyə götürülən videolar izlənənmiir.\n"8001050f error" olaraq təyin olunan bu səhv Sonyun Heavy Rain qeyd etmələrini bıçaq kimi kəsdi və oyunçuların həvəsini ürəyində buraxdı.\nSonyun bu rüsvayçılığın izlərini necə təmizləyəcəyi oyunçular arasında maraqla gözlənilir; çünki forumlar oyunçuların şikayətləriylə dolub daşmış vəziyyətdədir.\nPlayStation 4 ilə bağlı 4 fakt\nPlayStation 3 üçün yolun sonu gəldi\nRamin çox sağ ol\n6 Mart 2010 17:17\nPersanalniy yerin vermez? Xex gulerem bu soze PS3 Persanalniy Kompdan bele daha ustundur . Full Gamerler ucun nezerde tutulub.\n6 Mart 2010 10:04\nPS 2 OYNAYIRAM ARADA .... BAŞQASI NƏYİMƏ LAZIMDI ...\n5 Mart 2010 22:54\nnolub eee gül kimi persanalnıya heç play Station 3-ün yeridi\nDuzsur PC-ya hecne catanmaz\n5 Mart 2010 20:43\nKimdəsə Play Station 3 var???\n5 Mart 2010 17:35\nxebere gore chox sag ol.Heyif sein evvelki reytinqinden bir sehfle reytinqin 0 ra duwdu.\n5 Mart 2010 17:10\nSony-dən bu rüsvayçılığı heç gözdəməzdim.Alman markası olmammağıma baxmayaraq ən sevdiyim səviyyəli elektronik Brenddir.\nNəysə görək nolur bəlkə ona görə qiymətlərini saldı aşağı))\nAy Sony sən neynədin?!\nYaxşı ki vaxtında almamışam)\n5 Mart 2010 14:19\nyene herden pes2010 oynayirdiq((


Müəllim seks iddialarına cavab verdi - “Direktor yoldaşımdan xahiş edib ki,..” - Azinforum.az İnformasiya Portalı\nAna səhifə / Siyasət / Müəllim seks iddialarına cavab verdi – “Direktor yoldaşımdan xahiş edib ki,..”\nMüəllim seks iddialarına cavab verdi – “Direktor yoldaşımdan xahiş edib ki,..”\nŞəmkir rayonunun Aşağı Seyfəli kənd məktəbində keçmiş laborantı Xatirə Əliyeva direktor Akif Namazovun iddialarına cavab verib.\nAzinforum.az xəbər verir ki, publika.az-a danışan X.Əliyevə bunları deyib: “Akif Namazovun (Sözügedən məktəbin direktoru – Red.) dediyi noutbukda onun məktəblə bağlı saxta sənədləri olub. Həmin noutbukda nə seks videoları olub, nə də sonradan ora yerləşdirilib. Onun dedikləri hamısı yalandır və onun bu fikirlərinə münasibət bildirmək belə istəmirəm. Akif Namazov təhsil şöbəsində düşmən olduğu Cəlal müəllimin işini gördüyümə görə mənə acıqlanıb. “Mənim onunla düşmən olduğumu bilə-bilə nə üçün onun tapşırdığı işi görürsən”, – deyərək noutbuku əlimdən aldı. İki ay olar ki, həmin noutbuka əlimi vurmuram. O, özü seks videolarına baxmağı xoşlayırdı, dəfələrlə yoldaşımdan da xahiş edib ki, belə videolar tapsın onun üçün. Bu, onların öz aralarındadır, istəməzdim ki, ağsaqqal adam haqqında belə fikirlər dilə gətirim.\nÖzü məndən tələb etdi ki, ərizə yazıb işdən çıxım. Mən də çıxmadığıma görə bu yollara əl atdı. Akif Namazov məktəbdə 7 kompüterin işlədiyini deyir. Hazırda məktəbdə 10 kompüter işləyir. Biz iki laborantıq, necə olur ki, kompüter çatmırsa, məhz məni işdən çıxarır? Məktəb haqqında çox şey bildiyimə görə məni məktəbdən uzaqlaşdırmaq üçün bu yola əl atıb. Mən Nizami (Məktəbin əvvəlki direktoru – red.) müəllimin vaxtında işə qəbul edilsəm də, 4 ildir Akif Namazovla işləyirəm. Artıq heç nə danışmaq istəmirəm. Bu məsələ ilə bağlı məhkəməyə müraciət edəcəm”.\nAşağı Seyfəli kəndinin bələdiyyə sədri Qalib Əhmədov açıqlamasında bu məktəbdə illərdir qalmaqalın müşahidə edildiyini deyib:\n“Məktəbdə illərdir qalmaqal sakitləşmir. Məktəbin direktoru Akif Namazovdan əvvəl Nizami Rzayev idi. Nizami müəllimin 65 yaşı tamam olmağına bir ay qalmış, Akif Namazov onun işdən çıxarılması üçün ərizə yazdı. Həmişə də deyirdi ki, “onun yerinə mən direktor olacağam”. Akif Namazovu ona görə direktor qoydular ki, problemlər bir az sakitləşsin. İndi məktəbdə bir neçə qrup var, nə qədər direktor dəyişsə də, problem həllini tapmır. Hesab edirəm ki, problemin də kökü bu qruplar arasındakı qalmaqaldan yaranıb. Xatirə müəllimə çox tərbiyəli xanımdır. Akifin özünü də tanıyıram, onun da qadınla harasa getməsini, qadınla adının çıxmasını eşitməmişəm, görməmişəm”.\nÖncəki Nəsimi rayonu 2 saylı sahə inzibati ərazi dairəsi üzrə nümayəndəliyi 2016-cı ilin yekunlarını müzakirə edilib\nNövbəti Prezidentin muxtar respublikaya səfəri bayram əhval-ruhiyyəsi yaratdı\n“Qafqazda öz ərazilərini müdafiə edən azərbaycanlı qardaşlarımızın yanında olduğumuz üçün suçlandıq”. \_“Anadolu” xəbər verir ki, …


"Qartallar"ın döyüşü - BU AXŞAM\n08:58 23 Noyabr 2016\nBu gün futbol üzrə Çempionlar Liqasının qrup mərhələsində 5-ci tura yekun vurulacaq.\nPublika.az xəbər verir ki, oyunlar A, B, C və D qruplarında keçiriləcək.\nB qrupunda "Qartallar"ın qarşıdurması maraqla gözlənilir. Türkiyənin "Beşiktaş" klubu Portuqaliya "Benfika"sını qəbul edəcək. İstanbul təmsilçisi evdə 3 xal qazanacağı təqdirdə növbəti mərhələ şanslarını artırmış olacaq. Digər oyunda isə İtaliyada "Napoli" və Ukrayna "Dinamo"su üz-üzə gələcək. Meydan sahibləri qələbə sayəsində birinci pilləyə yüksələcək.\nC qrupunun lideri olan İspaniya "Barselona"sı sonuncu pillədə qərarlaşan Şotlandiyanın "Seltik" klubunun qonağı olacaq. "Barsa" böyük ölçüdə növbəti mərhələni təmin etsə də, bugünkü bir xal belə bunu rəsmiləşdirəcək. Digər oyunda isə Almaniyanın Münxenqladbax "Borussiya"sı İngiltərənin "Mançester Siti" klubunu qəbul edəcək. "Şəhərlilər" də ən azı bir xal sayəsində növbəti mərhələni rəsmiləşdirmiş olacaq.\nD qrupunda da oyunlar yalnız lideri və Avropa Liqasına gedəcək komandanı müəyyənləşdirmək baxımından əhəmiyyət daşıyır.\n"Arsenal" - 10. PSJ - 10. "Bazel" - 1. "Ludoqorets" - 1.\n"Benfika" - 7. "Napoli" - 7. "Beşiktaş" - 6. "Dinamo" - 1.\n"Barselona" - 9. "Mançester Siti" - 7. "Borussiya" - 4. "Seltik" 2.\n"Atletiko" - 12. "Bavariya" - 9. "Rostov" - 1. PSV - 1.\nQartalların döyüşü BU AXŞAM


Köpəklər burunlarını xalçanın üstünə sürtdükdə nə deməkdir? - Məlumat - 2022\nKöpəklər burunlarını xalçanın üstünə sürtdükdə nə deməkdir?\nŞirkətiniz iştirak edərkən köpəyiniz xalçaya sürtdüyü bütün bədən hissələrindən burnu ən az hücum edənlərdən biridir. Çantanız burnunu ovuşdurmağa başlaya bilər və bütün bədəni yırğalayır, yuvarlanır, ekstatik iniltilər və hamısı ilə nə edə biləcəyini düşünməyə qoyur.\nƏgər köpəyiniz yemək yedikdən dərhal sonra burundan xalçaya bit vurmağa meyllidirsə, onun içərisinə dərin basmış bir instinkt gətirə bilər. Yeməkdən sonra yuvarlanmaq və sürtmək təbii canavar davranışıdır. Vəhşi bir canavar, öldürdüyü və ziyafət verdiyi yırtıcı qalıqlarını ovuşduracaq, ehtimal ki, qələbəsini qazanmaq üçün. Evinizin o qədər də vəhşi olmayan yerlərində ev köpəyiniz instinktiv olaraq yaxşı bir yeməkdən sonra yuvarlanmaq istəndiyini hiss edə bilər və qələbə hərəkəti etmək əvəzinə, bu, vərdiş halına gəldi, məsələn masadan qalxmadan uzandığınız zaman. böyük bir şam yeməyindən sonra.\nKöpeğinizin qoxu hissi sizinkindən daha həssasdır, xalçanızda onu cəlb edən bir şey hiss edə bilər. Açıq havada kiminsə ayaqqabısı ilə izlənilən bir qoxudan və ya ətir və ya otaq dezodorantının uzun müddət qalan qoxusundan demək olar ki, hər şey ola bilər. Köpəyiniz, özünə yaxşı qoxulu bir qoxudan tam zövq almaq üçün burnunu xalçanın üstünə sürtmək bilər və özü də qoxulamaq üçün bütün bədənini yuvarlaya bilər.\nİtinizin burnunu və üzünün yanlarını xalçanın üstünə sürtməsinin səbəbi - bəlkə də çata biləcəyi başqa bir şeyin də qaşınmasıdır. Köpeğinizin nəfəs aldığı və ya yediyi bir şeyə qarşı allergik reaksiya varsa, bu, burun və göz ətrafının qaşınmasına səbəb ola bilər. Özünü cızmaq üçün barmaqlar olmadan, növbəti ən yaxşı seçim, narahatlığı aradan qaldırmaq üçün bir şeyə sürtməkdir.\nYalnız təhlükəsiz olmaq\nKöpeğiniz burnunu xalçanın üstünə sürtməyə başladıqda, etibarlı tərəfində səhv etmək daha yaxşıdır. Yalnız allergiya və ya qaşınmaya səbəb ola biləcək digər bir vəziyyəti istisna etmək üçün baytarlığı ilə müayinə üçün randevu alın. Sonda tamamilə davranışlı ola bilər, ancaq tibbi baxımdan əlaqəlidirsə, ən azı baytarlıq müalicəsi uşağınızın keçirdiyi hər hansı bir narahatlığı aradan qaldıracaq.\nVideoya baxın: Iran xalçaları 2021 modelləri (BiləR 2022).\nCopyright 2022 \_ Köpəklər burunlarını xalçanın üstünə sürtdükdə nə deməkdir?...


“Rövşən Lənkəranski”yə ölüm hökmü verən “Şakro Molodoy” tutuldu / ANSPress.com\n"Ded Xasan"ın varisi Zaxari Kalaşovun muzeyə oxşayan evindən silah-sursat tapılıb.\n12 İyul, 2016 14:35\nZaxari Kalaşov - kriminal avtoritet\nRusiya Daxili İşlər Nazirliyi kriminal aləmin liderlərindən olan avtoritet “Şakro Molodoy” ləqəbli Zaxari Kalaşovun tutulma anını əks etdirən videogörüntü yayıb.\nAslan Usoyanın (“Ded Xasan”) varisi ötən il dekabrın 14-də Moskvanın Roçdelsk küçəsində yerləşən “Elements” restoranında baş verən atışma ilə bağlı saxlanılıb. Bu gün kriminal avtoritetin evində axtarışlar aparılıb.\nAvtoritetin dəbdəbəli evi muzeydən fərqlənməyib. Axtarış zamanı polislər evdən iki “Makarov” tapançası, "F-1" qumbarası, həmçinin böyük məbləğdə xarici valyuta aşkar edib.\nHüquq-mühafizə orqanları Moskvada Rusiya kriminal aləminin ən nüfuzlu nümayəndələrindən biri olan “Şakro Molodoy” ləqəbli Zaxari Kalaşovu saxlayıb. ANS PRESS-in məlumatına görə, Rusiya kriminal aləminin “xaç atası” sayılan Aslan Usoyanın (“Ded Xasan”) varisi ötən gün cinayət işi çərçivəsində tutulub.\nDekabrda baş verən hadisəyə görə tutulanlardan biri "İtalyalı" ləqəbli avtoritet Andrey Koçuykovun “Şakro Molodoy”la sıx bağlılığı var. "Solntsevski qruplaşması" liderlərindən biri olan Koçuykovun “Elements” restoranına “razborka”ya məhz “Şakro Molodoy”un əmriylə getdiyi bildirilir.\nHadisənin "Elements" restoranının sahibəsi Janna Kim və dizayner Fatimə Misikova arasında baş vermiş borca görə baş verdiyi bildirilir. İddiaya görə, Kim Mosikovaya 8 milyon rubl (192 800 manat) borclu olub və borcu verməkdən imtina edib.\nMosikova isə öz növbəsində kriminal aləmin nümayəndələrinə müraciət edərək məsələni həll etməyi xahiş edib. Janna Kimin restoranına Andrey Koçuykovun silahlı adamları gələrək qarşı tərəfdən iştirak edənlərlə "razborka"ya çıxıb. Onlarla Janna Kimin adamları arasında baş vermiş mübahisə atışma ilə nəticələnib. Hadisə nəticəsində iki nəfər ölüb, 8 nəfər yaralanıb.\n"Qanuni oğrular" yeni "razborka"lara hazırlaşır (VİDEO,FOTO)\nBəzi mənbələrin məlumatına görə, Z.Kalaşovun azadlığa çıxması ilə kriminal aləmdə yeni qanlı hesablaşmalar başlayıb. Bunun əsas səbəbi isə "Ded Xasan"ın intiqamının hələ də alınmamasıdır. Bu səbəbdən əsas diqqət həm də bu qətlin sifarişçisi və təşkilatçısı hesab edilən Azərbaycanın ən nüfuzlu kriminal avtoriteti Rövşən Canıyevə (Rövşən Lənkəranski) yönəlmişdi. Hətta "Şarko"nun onun ölüm hökmünü belə verdiyi deyilirdi.\n"Ded Xasan"ın qətlində adı hallanan gürcü qanuni oğrular - Cemal Mikeladze (Cemo) ötən ilin fevralından narkotik saxlamaq ittihamı ilə həbsdədir. Digər qanuni oğru Merab Canqveladze də ötən ilin iyununda Avropada Rusiya mafiyasına qarşı keçirilən əməliyyatda həbs edilib. Qeyd edək ki, hər iki qanuni oğru “Rövşən Lənkəranski”nin ən yaxın adamlarından hesab olunurdu. Beləliklə, Şakro Molodoyun azadlığa çıxması ərəfəsində hədəf “Rövşən Lənkəranski” olub.\n“Merab Canqveladze” Tariel Oniani ilə (“Taro”) “Ded Xasan”a qarşı çıxan qruplaşmaya başçılıq edib. Bu qruplaşmanın lideri isə “Rövşən Lənkəranski”dir. “Merab” və “Taro” arasında telefon danışığından məlum olub ki, onlar 2012-ci ildə qətlə yetirilən “Ded Xasan”ın vurulmasına hökm veriblər. "Bu bizim hamımız üçün ad günüdür. Biz irəli yüz addım atdıq", - deyə "kriminal generallar" telefon danışıqlarında seviniblər.


Bakı-Qazax yolunda ağır qeza: ölen ve yaralanan var – YENİLƏNİB - Azadliq Xeber\nBakı-Qazax yolunda ağır qeza: ölen ve yaralanan var – YENİLƏNİB\nBakı-Qazax yolunda ağır qəza: ölən və yaralanan var - YENİLƏNİB\n17.10.2015 / 16:55 xeber –\nBakı-Qazax yolunun Ucar rayon ərazisindən keçən hissəsində baş verən yol qəzasında ölən və xəsarət alanların kimliyi məlum olub.\nAPA-nın yerli bürosunun məlumatına görə, Balakən rayon sakini, 1991-ci il təvəllüdlü Qarayev Bəkir Nizami oğlu hadisə nəticəsində aldığı xəsarətlərdən dünyasını dəyişib. Onun həmyerlisi və həmyaşıdı Mamedov Namiq Nizami oğlu isə bədən xəsarətləri ilə Ucar Rayon Mərkəzi Xəstəxanasına yerləşdirilib.\nBakı-Qazax magistralının 235-ci kilometrliyində, Ucar rayonu ərazisində ölümlə nəticələnən yol qəzası baş verib.\nAPA-nın məlumatına görə, “VAZ-2107” markalı minik maşını yolun təmir gedən hissəsində yüksək sürətlə hərəkətdə olarkən idarəetməni itirib. Nəticədə avtomobil əvvəlcə yol nişanına, sonra BYD markalı minik maşınına çırpılıb, daha sonra isə aşıb.\n“VAZ-2107” markalı avtomobilin sürücüsü hadisə yerində dünyasını dəyişib, sərnişini isə xəsarət alıb. BYD markalı avtomobildə xəsarət alan olmayıb.\nFaktla bağlı Baş Dövlət Yol Polisi İdarəsinin istintaq və təhqiqat şöbəsində araşdırma aparılır. Ölən və yaralanan şəxslərin kimliyi aydınlaşdırılır. İlkin ehtimala görə, qəzaya “VAZ-2107” markalı avtomobilin sürücüsünün sürət həddini aşması səbəb olub.


Əsas səhifəTÜRKİYƏMarmara Bölgesi34 İstanbulYerli Avtomobil Loqotipi elan edildi\nPrezident Rəcəb Tayyib Ərdoğan Kanal D və CNN Türk-ün birgə yayımında "Prezidentlə Xüsusi" proqramında yerli avtomobilin loqosunun "lalə" olduğunu bildirdi.\nTürkiyənin avtomobili necə qiymətləndirməsini istən Ərdoğan, "Bu dizaynı ilk dəfə dostlarına gətirdikləri zaman, bu dizayn həqiqətən mənə əlavə bir həyəcan verdi. 5 babayiğit dedikdə, bu qətiyyətlə atmışıq. Bu 5 babayiğit ölkəmizdə əhəmiyyətli dərəcədə əhəmiyyətli iş adamlarıdır. Buna görə də belədir. Qalxıb birinin üstünə yusan belə olmaz. Əvvəllər bəzi sektorlarda iş adamlarımızla da danışdım, lakin heç bir nəticə əldə edə bilmədim. Ancaq bu dəfə bu 5 ata bu işə başladı. Atılan addımda CEO vəzifəsində olan dostumuz xaricdə özünü həqiqətən sübut etdi. Mövzunu da bilir. Bunlarla biz bu addımı atdıq. " danışdı.\nTürkiyənin 5 fərqli dizaynına sahib olduğunu izah edən Ərdoğan, bu anda üçüncü dizaynının ortaya çıxdığını, avtomobilin çoxunun parlaq tünd göy rəngli olduğunu söylədi.\nAvtomobildə rahatlıq və rahatlığın olduğunu dilə gətirən Ərdoğan, "Məsələn, boyumuza baxmayaraq içəridə rahat otura bilərəm" dedi. danışdı.\nAvtomobilin sürət göstərə biləcəyini soruşan Ərdoğan, “Sürət nöqtəsində məsafəni çəkə bilər. Çox yaxşı yerdədir. İnşallah bu ilin sonuna qədər test üçün bir addım daha atacaqlar, amma 2022 dəqiq iş olacaq. Bu vaxt inşallah Gemlikdəki fabriki bitirəcəyik. İndi fabrikin yerini və ya başqa bir şeyini təyin etdik. Onsuz da çatdırırıq. Bir milyon kvadrat metr ərazidə. Gemlikdə dəniz kənarında bir yer veririk. Çünki buranın ixrac potensialı yüksək olmadıqdan sonra onu daimi edə bilməzsiniz. İxracata əsaslanacaq. İçəridə olmamalıydı. Əlbətdə olacaq, amma ixrac infrastrukturu yaxşıdırsa, həm qənaət edəcək, həm də avtomobiliniz artıq dünya bazarlarında öz yerini tapacaqdır. " Formada danışdı.\nTürkiyənin avtomobillərinin qiyməti\nAvtomobilin qiymətinin nə olacağı ilə əlaqədar suala Türkiyə prezidenti Ərdoğan, "İnsanlarımızın avtomobildə olacağına inanıram ki, çox asanlıqla qoymadan cansıxıcılıq nöqtəsini ala bilər, inşallah. O olmadıqdan sonra, sərbəst buraxılışdan qazanma fəlsəfəsi işləməyəcəkdir. İlk günlərdə daha vacibdir. Ancaq bu çox vacibdir. İndi elektrikli maşın düzəldirik. Tamamilə ekoloji cəhətdən təmizdir. Bu xüsusiyyətə malikdir. Digər bir ölçü, xüsusən həm ön, həm də arxa oturacaqların yerləşdiyi ərazidə ciddi bir rahatlığın olmasıdır. Bu da çox vacibdir. Səs yoxdur, heç nə yoxdur. " ifadələrdən istifadə etdi.\nPrezident Ərdoğan, Türkiyənin bu cür texniki məsələlərdə təməl elmin irəliləməsinin nə qədər vacib olduğunu xatırlatdı:\n“Həmin təqdimatı etdiyimiz gün elmi araşdırma mərkəzinin açılışı oldu. Türkiyədəki universitetlərimizin təməl elm nöqtəsində həqiqətən var idi. Bu gün Orta Şərqdən Texniki Universitetə və Yıldız Universitetinə qədər bunların hamısı var. Bu cür kafedralar digər universitetlərimizdə də mövcuddur. Ancaq bu, elektriklənəndə ilk dəfə bir dəyişiklik etdik. Bu nə dizeldir, nə də benzin. Burada bir cazibə var. Naviqasiya panelinə baxırsınız. İndi naviqasiya ilə "Haraya gedirəm və ya gedirəm?" deməyəcəksən Xəritə sistemləri oradakıların hamısı kimi oraya da daxil olacaq. Proqram hazırlandıqdan sonra bunun harada olduğunu söyləməyə ehtiyac yoxdur. Hər şey var. Qərb bununla maraqlandı. Biz də buna baxacağıq. Hazırda infrastruktur artıq bitib. "\nƏrdoğan avtomobilin loqosunun da "lalə" olduğunu bildirdi.


Dövlət Arxivinin Lənkəran filialında Milli Arxiv İdarəsində keçirilmiş xidməti müşavirə ilə əlaqədar yığıncaq keçirilmişdir.\n19 Oktyabr 2018 04:44 XƏBƏRLƏR Baxış sayı : 346\n19 oktyabr 2018-ci il tarixində baş tutmuş yığıncaqda Astara, Lerik, Masallı, Yardımlı rayon dövlət arxivlərinin müdirləri və filialın əməkdaşları iştirak etmişlər. Dövlət Arxivi Lənkəran filialının direktoru Rəfail Rzayev oktyabrın 5-də Milli Arxiv İdarəsində keçirilmiş müşavirədə qaldırılan məsələlərlə əlaqədar iştirakçılara məlumat vermiş və qarşıya qoyulmuş tapşırıqlarla onları tanış etmişdir.\nYığıncağda həmçinin 2018-ci ilin doqquz ayının yekunu və 2019-cu il üçün iş planları müzakirə olunmuşdur.\nYığıncağın sonunda Milli Arxiv İdarəsi tərəfindən nəşr edilmiş “Azərbaycan Xalq Cümhuriyyətinin qurucuları”, “Azərbaycan Xalq Cümhuriyyətinin (1918-1920) Təhsil siyasəti” kitabları rayon dövlət arxivlərinin müdirlərinə təqdim edilmişdir.\nBu həftə: 776\nBu Ay: 7735\nBu İl: 72601


Bu günün SƏBƏBKARI - Leylas » Qadınla.Com - Qadınlar Birİncidir!\nTarix: 25-02-2016, 00:20\nSalam gözəllər.... naaaamııı-diyar ,,SƏBƏBKAR,, layihəmin yeni bölümü ilə qarşınızdayam... yəqin hər biriniz maraqla oxuyursunuz ki, bu günün SƏBƏBKARI kimdi... sözü çox uzatmadan, sizi dağa daşa salmadan deyirəm.... bu günün səbəbkarı saytımızın Leylas -dı.... buyurun bacımızın doğum günü ilə bağlı maraqlı məlumatları oxuyun və öz təbriklərinizi bacımıza çatdırın...\nSalam canım.Əvvəlcə özünü təqdim elə qızlar da bu günkü Səbəbkarın kim olduğunu\nBu gün səbəbkar sən olduğuna görə doğum günün bəllidi. Bəs sirr deyilsə, doğum\ntarixin nə vaxtdı?\na daha da yaxınlaşdığımı\nİl ərzində olan 365 gündən birinin səbəbkarı olmaq necə duyğudur?\nyada salan çox olur.. Məncəbu gözəldi\nBu günə qədər çox hədiyyələr almısan yəqin ki. Mənə maraqlıdır ki, evdəkilərin\nonu bilmirəm ))\nBəs bu günə qədər aldığın ən gözəl hədiyyə nə olub?\nbu günəkimi aldığım ən\nElə olubmu ki, sənə edilən hədiyyəni bəyənməyəsən?\nsayıb hədiyyəveribsə o mənimüçün böyükşeydi )\nHədiyyə ilə bağlı bir sual da verim. Olubmu ki, ürəyində hansısa bir şeyin sənə\nhədiyyə olunmasını istəyəsən, ancaq dilinə gətirməyəsən. Və doğum günündə o hədiyyə\nBilmirəm,olar yəqin )\nilk hədiyyədeyirsizsə. Böyük\nAilə həyatı qurduqdan sonra sevdiyinlə keçirdiyin ilk doğum günün yadındadırmı?\nSağ olsunlar mənimüçün hərşey etmişdilər\nHər bir insan doğum günü yaxınlaşdıqca ağlında planlar qurur, necə keçirəcəyini\nxəyal edir. Heç nə vaxtsa doğum gününü unudublar? Yox, ele bir gün olmayıb .. )\n12. Bəs heç gözləmədiyin bir doğum günü süprizi ediblər sənə?\nBəli olub belə bir hadisə .\n13. Bu yaşına qədər səni çox xoşbəxt edən, daha çox yadında qalan bir doğum günü partisi ediblər sənə?\nAiləmlə keçirdiyim hər bir an yadımdadı .. Ailəli olandan sonra və qabaq...\n14. Ən çox sevdiyin biri nə vaxtsa doğum gününü unudub?\nXeyr olmayıb elə bir hadisə..\n15. Bilirəm ki, bu\ngün doğum günün olsa da çoxlu işləyəcəksən. Doğum günündə işləmək necədi? Axı necə də olmasa doğum günümdür deyə insan bir az ərköyün olur.\nEvdə olmuram.. çıxıb gəzməyə üstünlük verirəm.\n16. Bildiyim qədəri ilə bu qadinlar. biz-lilərlə keçirdiyin birinci doğum günündür. Bu il doğum gününü saytımızda keçirmək sənə hansı hissləri yaşadır?\nMəncə gözəldi .. Gözlədiyimdən çox insan məni təbrik edəcək ))\n17. Saytda ilk təbriki kimdən və ya kimlərdən almaq istərdin?\nHər kim olursa mənə xoşdu ) birinci də, sonuncu da...\n18. Bu yaşına qədər keçirdiyin doğum günlərində səni çox adam təbrik edib yəqin ki.Bəs\no təbriklərin içində sənə təəccüblü gələni, maraqlı, süpriz olanı hansı\nElə bir hadisə olmayıb .\n19. Bu yeni yaşından gözlədiklərin və Tanrıdan istəsiklərin?\nAiləmin sağlamlığı o mənə ən böyük hədiyyədi ))..\nLayihədə iştirakım üçün təşəkkürlər .. Xanımlar təbrikləriniz üçün də təşəkkür.\nCanım mənim, doğum günün mübarək... Sənə bu həyatda\ndaim gülməyini, xoş və qayğısız günlər yaşamağını arzu edirəm... həyatın hər zaman sevinc və xoşbəxtlik içində keçsin inşallah... o şirin balanı gözü dolusu böyüdüb xoş günlərini görmək nəsibin olsun inşallah... öpürəm...\nBu günün SƏBƏBKARI - arzu..\nBu günün SƏBƏBKARI - qanadli melek


Messi: "Hec vaxt basqa klubdan resmi teklif almamisam" - Azadliq Xeber\nMessi: “Hec vaxt basqa klubdan resmi teklif almamisam”\n9 Oktyabr, 2019 11:31 xeber – Lionel Messi 2013-2014-cü illərdə kapitanı olduğu İspaniyanın “Barselona” komandasını tərk etmək istəyib.\n“Report” xəbər verir ki, argentinalı hücumçu bu barədə “RAC 1”ə müsahibəsində deyib. 32 yaşlı forvard İspaniyanın vergi orqanları ilə problem yaşadığı üçün belə bir addım atmaq barədə düşündüyünü vurğulayıb: “Vergi ilə bağlı problem yaşayanda getmək barədə düşünürdüm. Amma “Barselona”nı deyil, İspaniyanı tərk etmək istəyimdən irəli gəlirdi. Heç vaxt başqa klubdan rəsmi təklif almamışam. Çünki hər burada qalmaq istədiyimi bilir”.


Mehman Əliyev: “Əli Həsənovun böyük siyasi iddiaları var idi” » Reyting.az\nMehman Əliyev: “Əli Həsənovun böyük siyasi iddiaları var idi” - Müsahibə\nTarix: 10-09-2020 14:38 | Bölmə: Müsahibə / Slayd\nAgentlik rəhbəri deyir ki, Prezident Administrasiyasının rəhbəri olmaq istəyi Əli Həsənovla Ramiz Mehdiyevin münasibətlərində gərginliklə müşayiət olunurdu\nHazırda Türkiyədə müalicə olunan Azərbaycan Prezidentinin keçmiş köməkçisi Əli Həsənova məxsus olduğu iddia edilən daşınmaz əmlak siyahısı yayılıb. Əvvəlcə sosial şəbəkələrdə yayılan siyahı hələlik rəsmi qurumlar tərəfindən təsdiqlənməsə də, bəzi şəxslər iddia edirlər ki, həmin şübhəli siyahını Ə. Həsənovun hakim düşərgədəki əleydarları ayrı-ayrı KİV-lərə də ötürürlər.\n“Turan” İnformasiya Agentliyinin direktoru, analitik Mehman Əliyev isə Reyting.az-a müsahibəsində deyib ki, Əli Həsənov “dövlətə xidmət” və ya “prezidentə xidmət” adı altında daha çox özünün maraqlarını təmin edib:\n- Həm də təkcə təmin etmirdi, eyni zamanda inkişaf etdirirdi. Əli Həsənov dövlətçilik və s. desə də, “pərdə arxasında” tamam başqa maraqlar dururdu. Əli Həsənovun böyük siyasi iddiaları var idi. Bunu da həyata keçirirdi.\nTəəssüflər olsun, neçə illər lazım gəldi ki, o, mətbuatı və vətəndaş cəmiyyətini bu günə salsın. Və sonra da gözlər açılsın və görsünlər ki, onun xidmətləri nədən ibarət olub. Odur ki, indi çox faciəvi bir vəziyyətdir. Onun vətəndaş cəmiyyətinə, Azərbaycan mediasına, dövlətçiliyə vurduğu ziyan kifayət qədər böyükdür. Onu bərpa etmək çox çətin və ağırdır.\n- Yalnız media və vətəndaş cəmiyyətinə nəzarət etmək, onlara ayrılan vəsaitləri mənimsəməklə bu qədər var-dövlətə sahiblənmək mümkün ola bilərmi?\n- Söhbət ondan gedir ki, bunlar ancaq mətbuat və vətəndaş cəmiyyətindən oğurlanan pullar deyil. Əli Həsənov paralel olaraq özünün biznesini yaradırdı. Tikilən evlər, beynəlxalq media mərkəzi adı altında bina qururdu. Aydındır ki, bu zaman Əli Həsənov yer pulu verməyib, ola bilsin ki, tikinti pulsuz başa gəlib və s. Yəni başqa biznesləri inkişaf etdirib, vergidən yayınıb, gömrük vergisini vaxtında verməyib.\nƏli Həsənovun böyük ticarət obyektləri, eləcə də böyük ticarət münasibətləri olub. Məsələn, Almaniya və başqa Avropa ölkələri ilə. Eyni zamanda kimlərəsə himayədarlıq edərək pullar qazanıb. Yəni Əli Həsənov geniş imperiya yaradırdı. Bu imperiya daxilində media, tikinti, vətəndaş cəmiyyəti, təhsil, istehsal sahələri var idi. Onun da hesabına gəlib bu qədər əmlaka sahib olub.\n- Mehman bəy, Əli Həsənovun siyasi iddiaları nədən ibarət olub?\n- Onun siyasi iddiası olub. Ən azından Prezident Administrasiyasının rəhbəri olmaq istəyirdi. Ən aşağısı. Hesab edirəm ki, zamanında Ramiz Mehdiyevin onun iddiasından məlumatlı idi. Bu səbəbdən də son illər Əli Həsənovla Ramiz Mehdiyev arasındakı münasibətlərdə gərginlik özünü saxlayırdı.\n- Əli Həsənovun mediada yaratdığı böyük bir nəsil var. Bəzi adamlar Əli Həsənovun sayəsində pullar qazanıb, imkanlar əldə edib. Amma indi bu düşərgədə sanki Ə. Həsənovu müdafiə edəcək bir nəfər də yoxdur.\n- İş ondadır ki, dediyiniz adamlar elə Əli Həsənovun “kopiyaları” idi. Onların əksəriyyəti Əli Həsənovun kiçik surətləridir. Yəni Əli Həsənova uyğunlaşmış insanlar idi. Onlar da əslində, öz balaca dairələrində öz məqsəd və niyyətlərini həyata keçirən şəxslər idi. Faciə odur ki, elə media, QHT sektorunu əsasən bu tipli adamlardan formalaşdırırdı. Ona görə də indi kifayət qədər zəifdir və ortada tək qalıb. Məhz bu səbəbdən də, Əli Həsənovun formalaşdırdığı media daxildə də təsir imkanlarını itirib. Sadəcə, belə sistem ona lazım idi, bunu da özünə oxşayan şəxslərlə yaradırdı.\n- Sizcə, Əli Həsənova cinayət işi açılmalıdırmı?\n- Əvvəla, Əli Həsənov nisbətən yaşlı adamdır, səhhətində ciddi problemləri var. Ona görə də ömrü uzun deyil. Hələlik şahid qismində prosesə cəlb edilib. Çünki onun nəzarəti ilə maliyyə ayrılıb, müəyyən işlər görülüb, özü də bu proseslərdə iştirak edib. Əslində çox şeylər ola bilər.\nHəsənov vəzifədən getdikdən sonra çalışırdı ki, gündəmə gəlsin, özünü göstərsin. Onun trolları fəaliyyətini davam etdirirdi. Bu adamlar haradan maliyyələşirdi, onlara bu pulları kimlər verirdi?\nBəziləri deyirdi Əli Həsənovun əsgəriyəm, ondan üz döndərməyəcəyəm. Amma onlar bu sözlərinin üstündə cinayət işi açılana qədər durdular.


Qəbələ və Qusara dəmir yolunun çəkilişi nə vəd edir? - EKSPERT\nQəbələ və Qusara dəmir yolunun çəkilişi nə vəd edir? - EKSPERT\nPrezident İlham Əliyevin sərəncamı ilə Ləki-Qəbələ dəmiryol xəttinin tikintisi üçün vəsait ayrılıb. Sərəncamda qeyd olunur ki, ölkə iqtisadiyyatının neftdən asılılığının azaldılması, digər sahələrdən gələn gəlirlərin artırılması, qeyri-neft sektorunun sürətli inkişafı ölkədə aparılan iqtisadi islahatların əsas istiqamətlərindəndir. Qeyri-neft sektorunun iqtisadi cəhətdən ən sərfəli sahələrindən biri hesab edilən turizmin inkişafı ilə bağlı son illərdə həyata keçirilən tədbirlər nəticəsində bu sahədə ciddi nailiyyətlər əldə edilib, o cümlədən turizm obyektlərinin sayı çoxalıb, xidmət səviyyəsi yüksəlib, yerli əhalinin milli turizmə marağı, eləcə də ölkəyə səfər edən turistlərin sayı xeyli artıb.\nÖlkənin əsas turizm mərkəzlərindən olan Qəbələ şəhərinə və əks istiqamətdə dəmir yolu ilə sərnişindaşımaların həyata keçirilməsi üçün Ağdaş rayonu ərazisində yerləşən Ləki stansiyasının yaxınlığından uzunluğu 43 km olan yeni dəmir yolu xəttinin tikintisi turizm infrastrukturunun yaxşılaşdırılmasına və turizm obyektlərinə əlyetərliyin təmin edilməsinə öz töhfəsini verəcək. Bu istiqamətdə işlərin icrasını təmin etmək məqsədilə prezident Ləki-Qəbələ dəmir yolu xəttinin tikintisinin layihə-smeta sənədlərinin hazırlanması, tikinti altına düşən torpaqların özgəninkiləşdirilməsi və tikinti işlərinin aparılması məqsədilə “Azərbaycan Dəmir Yolları” Qapalı Səhmdar Cəmiyyətinə 30 milyon manatın ayrılmasına qərar verib.\nQeyd edək ki, ölkənin turizm mərkəzləri hesab olunan Qəbələ və Qusara dəmiryol xəttinin çəkiləcəyinə dair planlar ötən ildən hazırlanırdı. Bu ilin yanvarında 2017-ci ilin sosial-iqtisadi yekunlarına həsr olunmuş hökumət müşavirəsində prezident hər iki istiqamətə dəmir yolunun çəkilməsi layihələrinin reallaşacağını bəyan etmişdi. İlham Əliyev növbəti illərdə Şahdağ xizək kurortuna da dəmir yolu çəkilişinin planda olduğunu və bu layihənin Bakı-Yalama dəmir yolu ilə uzlaşdırılmasının gərəkdiyini bildirmişdi.\nBu günlərdə “Azərbaycan Dəmir Yolları” QSC-nin sədri Cavid Qurbanov mətbuata verdiyi açıqlamada Ağdaş rayonundakı Ləki stansiyasından dönməklə Qəbələ rayonuna çəkiləcək dəmir yolu xətti üçün torpaq məsələsinin artıq həll edildiyini, 20 km-lik torpaq yatağının hazır olduğunu deyib: “Turist axınının artmasını nəzərə alaraq biz gələn il çalışacağıq ki, Bakıdan turistləri Qəbələyə qatarla aparaq. Buna görə, əlavə yeni 11 elektrik qatarı, 3 dizel qatarının alınması vacibdir. İnvestisiya qoyuluşlarında bu məsələnin nəzərə alınması üçün çalışacağıq”.\nİqtisadçı-ekspert Pərviz Heydərov ölkədə turizmin və biznesin inkişafı üçün bir sıra addımların atıldığını deyir: “Xüsusilə nəqliyyat infrastrukturunun inkişafına neçə illərdir böyük həcmdə vəsaitlər yatırılır. Bunun bir hədəfi turizmin inkişafı üçün əlverişli şəraitin yaradılmasıdırsa, digər çox mühüm strateji hədəfi Azərbaycanı regional nəqliyyat tranzit qovşağına çevirməkdir. Xatırlayırsınızsa, Bakı-Tiflis-Qars dəmiryol xətti inşa edilərkən onun prespektivsiz olduğunu, Azərbaycana heç bir xeyir gətirməyəcəyini deyənlər çox oldu. Lakin Azərbaycan rəhbərliyi bu layihəni təkidlə dəstəklədi, maliyyələşmə xərclərini Azərbaycan öz üzərinə götürdü. Layihənin başa çatması on il vaxt apardı. Lakin sonradan Ələtdə yeni beynəlxalq dəniz limanının tikintisindən, Cənub istiqamətindəki dəmir yol marşrutlarının işə salınması üçün həyata keçirilən tədbirlərdən sonra məlum oldu ki, Azərbaycan Bakı-Tiflis-Qarsı hansı məqsədlə inşa edirmiş. Yəni bu layihənin strateji bir planın tərkib hissəsi olduğu aydınlaşdı. Bu baxımdan Qəbələyə və Qusara dəmir yolunun çəkilişinin də arxasında strateji məqsədin dayanmasını istisna etmək olmaz”.\nEkspert Azərbaycanın müxtəlif bölgələrində yaradılan hava limanları ilə bağlı vəziyyətin dəmiryolları ilə bağlı da yaranmayacağına ümid edir: “Böyük vəsaitlər hesabına yaradılan hava limanları hələ də tam işlək vəziyyətdə deyil. Buna görə də eyni ərazilərə alternativ nəqliyyat xəttinin çəkilməsi də o zaman uğurlu addım olacaq ki, sərnişin və yükdaşımalarda əhəmiyyətli yer tutsun. Dəmir yolu hava nəqliyyatından daha əlverişli vasitə hesab olunur. Bu baxımdan, onun regionun inkişafı baxımından ciddi nəticələrə səbəb olacağına inam böyükdür”.\nP.Heydərova görə, turizm zonalarına dəmir yolunun çəkilməsi müvəqqəti də olsa yeni iş yerlərinin yaradılması baxımından da müsbət əhəmiyyət kəsb edir: “Layihə uğurlu olarsa, elan edilən iqtisadi perspektivlərə nail olunarsa, bu, sonrakı dövrdə daimi iş yerlərinin yaranmasına gətirib çıxaracaq. Bildiyiniz kimi, avtomobil yollarına qoyulan sərmayələr bəhrəsini verməkdədir. Azərbaycan avtomobil yollarının keyfiyyətinə görə MDB-də birinci yerdədir. Dəmir yolunda da eyni nəticə əldə olunacaqsa, həyata keçiriləcək layihələri uğurlu hesab etmək olacaq”.\nQeyd edək ki, Azərbaycanda dəmiryol sahəsində gözlənilən daha bir mühüm hadisə Bakıdan Gəncəyə sürətli elektrik qatarının işə salınmasıdır. Bununla bağlı danışan C.Qurbanov söyləyib ki, Bakı-Gəncə qatarlarını ilin sonuna qədər istifadəyə verməyə çalışırlar: “Artıq qatarlar Bakıdadır. Qatarlar ikimərtəbəlidir və fərqlənməsi də ondan ibarətdir ki, bu qatarlarda xüsusi VİP və biznes-klasslar var. Həm aşağı səviyyəli klasslarda olan vaqonlar var. Hər vaqonda quraşdırılmış soyuducular mövcuddur. Vaqonların baş tərəfində kiçik də olsa mətbəx formasında yer var. Burada ayaqüstü yeməklərin verilməsi nəzərdə tutulub. Eyni zamanda vaqonlar ”wi-fi" ilə də təmin ediləcək. Bütün insanların rahatlığı üçün komfortlar yaradılacaq. Sürətə gəlincə isə biz artıq 159 kilometr sürəti sınaqdan keçirmişik. Qatarların maksimal sürəti saatda 300 kilometrə qədərdir. Ancaq Azərbaycan dəmiryollarının bugünkü imkanlarına görə biz onu maksimum 160 kilometr/saata qədər sınaqdan keçirə bilərik. Hələ ki yollarımızın kənarları tam bağlanmayıb və ölkənin hər yerində təhlükəsizliklə bağlı işlər görülməyib. Ona görə də sürətin o qədər qaldırılması mümkün deyil. Lakin get-gedə, işlər görüldükcə biz bu sürəti qaldırmağa çalışacağıq".\n“Azərbaycan Dəmir Yolları” QSC-dən aldığımız məlumata görə, yaxın günlərdə prezident İ.Əliyevin iştirakı ilə Bakı-Gəncə sürətli qatarının fəaliyyətə başlaması mərasimi keçiriləcək. ("Yeni Müsavat")\nMəqalədə : Pərviz Heydərov


İki şəhidin ailəsinə güzəştli mənzillər təqdim edildi\n15:36 09 Yanvar 2021\nAzərbaycan Respublikasının ərazi bütövlüyünün müdafiəsi ilə əlaqədar əlilliyi müəyyən olunmuş hərbi qulluqçulara və şəhid olmuş şəxslərin ailələrinin üzvlərinə diqqət və qayğı Azərbaycan Prezidenti, Müzəffər Ali Baş Komandan İlham Əliyevin müəyyən etdiyi dövlət siyasətinin prioritet istiqamətlərindən biridir. Ölkə başçısının rəhbərliyi ilə bu kateqoriyaya aid olan insanların sosial müdafiəsinin gücləndirilməsi, müavinət və ya pensiya ilə təmin olunması, həmçinin mənzil-məişət şəraitinin yaxşılaşdırılması üçün mühüm tədbirlər həyata keçirilir.\nMənzil İnşaatı Dövlət Agentliyinin (MİDA) növbəti layihəsi – Hövsan Yaşayış Kompleksində mənzil seçib, lakin Vətən müharibəsində şəhidlik zirvəsinə ucalan 2 hərbçinin ailə üzvlərinin mənzillərlə təmin edilməsini MİDA-nın öz öhdəsinə götürməsi də dövlət qayğısının təzahürüdür.\nMİDA-dan Femida.az-a bildirilib ki, “Güzəştli mənzil” sistemində “ən azı 3 il hərbi xidmətdə olan, həmçinin ehtiyata və istefaya buraxılmış Azərbaycan Respublikasının hərbi qulluqçuları” kateqoriyası ilə qeydiyyatdan keçən 1991-ci il təvəllüdlü Hüseynov Orxan Bəhmən oğlu və 1994-cü il təvəllüdlü Hüseynov Fərid Fətəli oğlu 2020-ci il sentyabrın 10-da Mənzil İnşaatı Dövlət Agentliyinin Hövsan Yaşayış Kompleksində mənzillərin satışında uğurla iştirak edərək 2 otaqlı mənzil seçiblər.\n2020-ci il sentyabrın 27-də Azərbaycan Respublikasının suverenliyi və ərazi bütövlüyü uğrunda gedən mübarizəyə qoşulan hər 2 hərbçimiz canından, qanından keçərək şəhidlik zirvəsinə ucaldığından mənzillərin rəsmiləşdirilməsi mümkün olmayıbdır. Ölkə başçısının siyasətinə uyğun olaraq hər 2 hərbi qulluqçumuz tərəfindən seçilən mənzillər onların ailələrinə təqdim edilib.\nMənzillə təmin olunmuş şəhid ailələri xalqımıza tarixi Zəfəri bəxş edən Müzəffər Ali Baş Komandan İlham Əliyev və Silahlı Qüvvələrimizlə qürur duyduqlarını qeyd ediblər. Onlara göstərilən yüksək diqqət və qayğıya, sosial müdafiələrinin gücləndirilməsi, mənzil-məişət şəraitlərinin yaxşılaşdırılması istiqamətində həyata keçirilən tədbirlərə görə dövlət başçısına dərin minnətdarlıqlarını bildiriblər.\nİki yeni polis binası istifadəyə verildi\nİki qardaş döyüşə yollandı, biri şəhid oldu - Elnur Abışov düşmənə ağır zərbələr vurub - VİDEO\nİki formada yazılan kənd adlarının düzgün yazılış qaydası müəyyən edilib - SİYAHI\nİki oğlu ilə birgə döyüşlərə qatıldı, övladları qazi, özü isə şəhid oldu - VİDEO\nİki nazirlik Ermənistanla bağlı bəyanat yaydı\nİki metro stansiyasında bu hissələr açıldı


Beat Group: Trendlər\nŞərab ağ, qırmızı və çəhrayi olur. Amma bu, şərabın sırf xarici əlamətidir. Əslində isə ağ (çəhrayi da ağ şərab hesb edilir) və qırmızı şərab arasında böyük bir uçurum var. Demək olar ki, bu, tamamilə fərqli içkilərdir. Onlar hər bir şeydə seçilir. Dad etibari ilə: ağ şərabdakı qiymətli xüsusiyyətlər əksər hallarda qırmızı şərabda qəbul edilməzdir. Və əksinə. Onlar istehsal texnologiyası ilə fərqlənirlər. Üzüm dərilən andan onun butulkalara süzüldüyünə qədər ağ və qırmızı şərab tam fərqli texnoloji emaldan keçirlər. Onlar hətta məhsulun yığımına başlamzadan əvvəl texnoloji cəhətdən fərqlənirlər. Ağ və qırmızı şərab üçün üzüm fərqli-fərqli yetişdirilir. Baxmayaraq ki, üzümün növü bəzən eyni olur. Ağ şərab ağ şanıdan, qırmızı – qara şanıdan, çəhrayi isə onların qarışığından istehsal olunur deyə düşünənlər səhv edi...\nŞampan şərabı: istifadə qaydaları\nŞampan şərabı: istifadə qaydaları Şampan şərabını sevgililər münasibətlərin ilkin çağlarında, uğurlu insanlar və…digəriləri – Yeni il gecəsində içirlər. Şampan şərabının vətəni fransanın Şampan əyalətidir. Burada bu gözəl içki hələ eramızdan əvvəl üçüncü əsrdən tanınmışdır. Şampanın hazırlanma qaydası həddindən artıq çətindir. Və öz Yeni il masanız üçün hansı şərabdan almaq lazım olduğunu bilmək üçün aşağıdakı qaydalardan istifadə etməyi tövsiyə edirik. Şampan növləri şəkərin miqdarı ilə seçilir:Extra-brut və ya Ultra-brut – 1 litrə 6 q şəkər, Brut – 1 litrə 15 q-dan az şəkər,\nExtra-dry – 1 litrə 12–20 q şəkər, Sec – 1 litrə 17–35 q şəkər, Demi-sec – 1 litrə 33–55 q şəkər, Doux – 1 litrə 50 q-dan artıq şəkər. Köpüyü az və «oynaqlığı» uzunsürən olan şampan daha keyfiyyətli və daha dadlı olur. Şampan şərabı il�...\nPivə haqqında bilmədikləriniz 10 amil\n1. Bəbildə 4000 il bundan əvvəl bir ənənə mövcud idi. Qız atası toydan sonra bir ay ərzində kürəkəninə ballı pivə içirdərdi. Məhz buna görə toydan sonrakı ay "bal ayı" adlanırdı. 2. Termometrlərin ixtirasından əvvəl pivə bişirənlər hazırlanma zamanı pivənin içinə mayanın əlavə olunması üçün öz baş barmaqlarını salıb istilik dərəcəsini öyrənirdilər. Çox soyuq olsa – mayanın faydası olmayacaq. Həddindən artıq isti olsa – maya məhv ola bilər. Məhz bundan sonra "baş barmaq qaydası" anlamı ortaya gəldi. 3. 2000 il eramızdan əvvəl Assuriya yazıları iddia edir ki, Nuhun gəmisində pivə saxlanılırdı. 4. "Aul" və ya "el" adlı kəhraba rəngli içkidən bir-iki vedrə içəndən sonra vikinglər böyük cəsarətlə və fədakarcasına özlərini hətta köynəksiz belə döyüşə atırdılar. Faktiki olaraq "berserker" termini qədim skandinaviya dilində "köynəksiz" deməkdir və nəti...\nBalzamik sirkə haqqında 5 sual\nNiyə balzamik?Balzamik sirkə öz adını hələ intibah dövründə alıb. Onu boğaz ağrılarıları zamanı balzam kimi istifadə edirdilər. Və ağrı dərhal keçirdi. Niyə? Çünki balzamik əla antiseptikdir. Onun müalicəvi xüsusiyyətləri o qədər güclü və möcüzəli idi ki, onu orta əsirlərdə hətta tauna qarşı da istifadə edirdilər. Məşhur Kazanova isə sevgi macaralarından öncə onu istridyə üzərinə damcıldıyırdı. Saxta balzamiki əsl balzamikdən necə seçmək olar?Əsl balzamik qatran kimi qapqara, zeytun yağından qatı və üzərində mütləq şəkildə traditionales yazısı olan 100 ml butulkalarda olur. Yaxşı balzamik sirkə baha olur – bunu bilin. Lakin, hətta ucuz saxta balzamiklər arasında uyğununu tapmaq mümkündür. Bəs niyə balzamik bu qədər baha olur?Balzamik sirkəsini hazırlamaq üçün küllü miqdarda bişirilmiş üzüm siropu və 12 il özünü tutma vaxtı tələb olunur. Vaxt isə puldur. ...\nYaxşı balzamik sirkə göyrüş, albalı, şabalıd, palıd və ya tut çəlləklərində 50 il yetişir. Təmiz üzüm şirəsindən çəkilmiş tünd və qatı turş-şirin sirop Pesto sousu kimi İtaliyanın qürur mənbəyidir.Əslində balzamik tam olaraq sirkə deyil. Əgər sirkə qıcqırmış şərabdırsa, balzamik əvvəlcədən içinə bir qədər üzüm sirkəsi qatılmış və illərlə taxta çəlləkdə saxlanılan təzə üzümün qaynadılmış şirəsidir. Lakin, balzamik sirkənin bir sirri var: hər istehlakçı sousun içinə öz unikal ədviyyat qarışığını qatır. Balzamikin minimal yetişmə müddəti 5 ildir. İsti yay aylarında yetişmə prosesi tez gedir, soyuq qış aylarında isə dayanır. Və illər keçdikcə əridilmiş şokolad kimi qatı və ədviyyat dadlı bir maye yaranır. Balzamik salatlar və dəniz məhsulları, ət, pendir və hətta desertlər ilə əla uyğunlaşır. Balzamik sirkə yalnız hazır yeməklərə cəmi...


Baykerlərimiz növbəti motoyürüşə start verdilər - URBAN - Şəhər, insanlar, tədbirlər.\nBaykerlərimiz növbəti motoyürüşə start verdilər\n18 avqust 2015 / 14:42\n“Baku HOG Azerbaijan” klubunun təşkilatçılığı və ANS Şirkətlər Qrupunun dəstəyi ilə azərbaycanlı baykerlərin “Böyük Yolun Yolçuları” adı altına azərbaycanlı baykerlərin növbəti motoyürüşü başlayıb.\nANS Şirkətlər Qrupunun prezidenti və “Baku HOG Azerbaijan”ın Baş direktoru Vahid Mustafayevin rəhbərliyi ilə Bakı-Tbilisi marşrutu üzrə yürüş edən baykerlərin əsas məqsədi 2016-cı ildə istifadəyə veriləcək\nBakı-Tbilisi-Qars dəmiryolunun tanıtımıdır.\nANS ÇM-in "Hər Səhər" şousunda canlı bağlantı zamanı ANS Şirkətlər Qrupunun Prezidenti Vahid Mustafayev ölkəmizin təşəbbüsü ilə start verilən bu layihənin region üçün böyük əhəmiyyət kəsb etdiyini və Prezident İlham Əliyevin sayəsində Ermənistanın layihədən kənarlaşdırılmasını xüsusi vurğulayıb.\n“2016-ci ildən Azərbaycan xalqı bu yol vasitəsi ilə Avropaya, avropalılar isə Azərbaycana gəlib-getmək üçün yararlana biləcəklər”. Vahid Mustafayev baykerlərin bütün marşrutu 2 günə qət etməyə planlaşdırdığını açıqlayıb. Tbilisidə isə baykerlərimizin yürüşünə gürcü motosikletçilərin qatılacağı gözlənilir.\nVahid Mustafayev - “Baku HOG Azerbaijan”ın Baş direktoru\nBakı-Tbilisi-Qars dəmir yolu xəttinin təməli 2007-ci ildə Gürcüstanın Marab kəndində qoyulub. Dəmiryolu vasitəsi ilə Azərbaycan beynəlхalq nəqliyyat dəhlizlərinə və Türkiyəyə birbaşa gediş əldə edəcək. Dəmiryolu ilə bir günə Qarsa və İstanbula isə iki gün yarıma getmək mümkün olacaq. Bakı-Tbilisi-Qars dəmiryolu Bakı-Tbilisi-Ceyhan boru xəttindən sonra Azərbaycanın iqtisadiyyatını daha da inkişaf etdirəcək.


"Şimal qonşumuz imkan vermir ki, Azərbaycan terrorçulara qarşı əməliyyat keçirsin" — deputatdan ŞOK AÇIQLAMA | Panorama\n“Şimal qonşumuz imkan vermir ki, Azərbaycan terrorçulara qarşı əməliyyat keçirsin” — deputatdan ŞOK AÇIQLAMA\nMilli Məclisin Dağlıq Qarabağdan seçilmiş deputatı Elman Məmmədov deputat həmkarı, Azərbaycandakı Rus İcmasının sədri Mixail Zabelini Qarabağı Krımla eyniləşdirməsinə görə qınayıb.\nE.Məmmədov “Ölkə.Az”a açıqlamasında bildirib ki, Krımla Dağlıq Qarabağ məsələlərini müqayisə etmək absurddur:\n“Mənim deputat Mixail Zabelinə böyük hörmətim var. Ancaq onun kimi təcrübəli adamın bu qədər böyük səhvə yol verməsi qəbuledilməzdir. Krımla Qarabağ məsələsini eyniləşdirmək olmaz. Bunlar bir-birindən tamamilə fərqli məsələlərdir”.\nDeputat deyib ki, Dağlıq Qarabağ Azərbaycanın tarixi torpağıdır, Azərbaycan Respublikasının sərhədləri daxilində tarixi ərazimizdir:\n“1923-cü ildə Moskvada vəzifədə olan ermənilərin təhriki ilə heç bir hüquqi əsası olmadan Dağlıq Qarabağa qondarma muxtariyyət verilib. Həmin dövrdə Ermənistan və Gürcüstanda da yarım milyondan çox azərbaycanlı kompakt şəkildə yaşayırdı. Amma onlara muxtariyyət verilmədi, amma Dağlıq Qarabağdakı ermənilərə verildi. Yəni, buradan da aydın olur ki, Dağlıq Qarabağ problemi məqsədli və düşünülmüş şəkildə hazırlanmış məkrli plan idi. Bu plan nə vaxtsa partlayıb münaqişəyə çevriləcəkdi. Nəhayət, ötən əsrin 90-cı illərində partladı. Ona görə də mən Mixail Zabelinin Krımla Qarabağ məsələlərini eyniləşdirməsi fikirləri ilə qəti razı deyiləm. Krımla Dağlıq Qarabağ məsələlərini eyniləşdirmək olmaz. Ümumiyyətlə, bu məsələlərin bir-birinə uyğunluğu yoxdur”.\nE.Məmmədov qeyd edib ki, Azərbaycan özü belə Krımı Ukraynanın ərazisi kimi tanıyır:\n“Biz gözümüzü açandan görmüşük ki, Krım Ukrayna ərazisidir. Tarixi bağlılığına görə götürsək, əslində Krım Türkiyənin ərazisi olmalıdır. Çünki SSRİ-dən də öncə Krım Osmanlı İmperiyasının ərazisi olub. Sonradan Krımı işğal ediblər”.\nDeputat vurğulayıb ki, Azərbaycan beynəlxalq hüququn bütün tələbləri və BMT-nin bütün qərarlarına əsasən, qanunsuz olaraq öz ərazisində yaradılmış və separatçı fəaliyyətlə məşğul olan silahlı birləşmələri məhv etmək hüququna malikdir:\n“Azərbaycan silahlı əməliyyatlar keçirməklə öz ərazisində mövcud olan erməni separatçı birləşmələrini və terrorçuları təmizləmək ixtiyarına sahibdir. Sadəcə olaraq şimal qonşumuz Azərbaycana imkan vermir ki, terrorçulara qarşı əməliyyat keçirsin”.\nXatırladaq ki, Milli Məclisin deputatı, Azərbaycandakı Rus İcmasının sədri Mixail Zabelin Sankt-Peterburqda keçirilən “Rusiya-Azərbaycan: sülh, təhlükəsizlik və əməkdaşlıq naminə konfessiyalararası dialoq və islam həmrəyliyi” mövzusunda beynəlxalq konfransda çıxışı zamanı Krım və Dağlıq Qarabağ məsələlərini müqayisə edib:\n“Əgər Rusiyanın tarixi torpağı Krımı geri qaytarmağa haqqı çatırsa, Azərbaycanın da öz tarixi torpağı Qarabağ geri qaytarmaq haqqıdır. Bu gün burada Krımın geri qaytarılmasından danışıldı. Qeyd olundu ki, Rusiya öz tarixi torpağı olan Krımı geri qaytarıb. Əgər Rusiyanın tarixi torpağı olan Krımı geri qaytarmağa haqqı çatırsa, Azərbaycanın da öz əzəli tarix torpağı olan, Ermənistanın işğalı altındakı Dağlıq Qarabağı geri qaytarmağa haqqı var. Bizim də buna haqqımız çatır”.\nNaxçıvanın yeni daxili işlər naziri təyin edildi\n“Azərbaycan apreldə daha çox ərazini azad etməli idi” — Seyyid ...\nİlham Əliyevin Soçi şəhərinə səfəri başa çatdı


Düzəlişdə Azərbaycan da daxil olmaqla, digər ölkələrdə ərazilərin qeyri-qanuni işğalı faktı təsdiqlənir.\nBAKI, 21 iyul — Sputnik. ABŞ Konqresinin Nümayəndələr Palatasının Qaydalar Haqqında Komitəsində Ermənistanın Azərbaycan ərazilərini işğal faktını dövlət səviyyəsində ilk dəfə tanıyan 296 saylı düzəliş qəbul edilib.\nSputnik Azərbaycan xəbər verir ki, düzəlişdə deyilir ki, ABŞ-ın Dövlət Katibi Müdafiə Naziri ilə birlikdə Gürcüstanın, Moldovanın və Azərbaycanın xarici qüvvələr tərəfindən 1991-ci ildən bəri qeyri-qanuni işğal olunmuş ərazilərində öldürülmüş və məcburi köçkün düşmüş insanların sayı barədə Konqresin müvafiq komitəsinə hesabat verməlidir.\nMəsələyə münasibət bildirən Xarici İşlər Nazirliyinin (XİN) Mətbuat xidməti idarəsinin rəisi Leyla Abdullayeva deyib ki, düzəlişin müəllifləri Konqresin üzvləri Stiv Şarlot və Stiv Koendir.\n"Söhbət Azərbaycan, Gürcüstan və Moldovada işğal olunmuş ərazilərdən köçkün düşmüş və həmin ərazilərdə qətlə yetirilmiş sözügedən ölkələrin vətəndaşları barədə hesabatın Dövlət katibi tərəfindən Müdafiə Katibliyi ilə əlaqələndirilməklə Konqresə təqdim olunması düzəlişindən gedir. Burada vacib məqamlar hansılardır? Düzəlişdə Azərbaycan da daxil olmaqla, digər ölkələrdə ərazilərin qeyri-qanuni işğalı faktı təsdiqlənir. İşğal olunmuş ərazilərdə köçkün düşmüş və həmin ərazilərdə həyatını itirmiş vətəndaşlar barədə məlumatın hazırlanaraq Müdafiə Departamenti ilə birlikdə Konqresə təqdim olunmasından gedir. Burada söhbət Konqresin Nümayəndələr Palatasının qəbul etdiyi düzəlişdən gedir. Proses hələ davam edir. İndiki mərhələdə bu düzəlişin bizim üçün əhəmiyyəti çox böyükdür. Çünki burada Azərbaycanın ərazilərinin işğal olunması faktı təsdiq olunur", - deyə XİN rəsmisi vurğulayıb.\nDüzəlişlə BURADAN tanış ola bilərsiniz.


Azərbaycan-Özbəkistan ifaçılarının beynəlxalq müsabiqəsi təşkil olunacaq » davam.az - BÜTÖV AZƏRBAYCAN ADINA!\n26.08.2020 [09:47] - Xəbərlər, Türk dünyası-Turan\nBu il sentyabrın 10-dan 18-dək Özbəkistandakı Heydər Əliyev adına Azərbaycan Mədəniyyət Mərkəzinin (AMM) təşəbbüsü ilə Azərbaycan-Özbəkistan arasında xalq simli musiqi alətləri ifaçılarının Beynəlxalq onlayn müsabiqəsi keçiriləcək.\nMüsabiqənin təşkilində əsas məqsəd milli musiqi alətlərinin təbliği, gənc musiqiçilərin yaradıcılığına dəstək və onların peşəkar ustalığının, ifaçılıq mədəniyyətinin təkmilləşdirilməsi, istedadlı ifaçıların üzə çıxarılması, ümumilikdə isə xalq musiqisinin təbliği və daha da populyarlaşmasına dəstək görsətməkdir.\nMüsabiqə hər iki ölkənin xalq simli musiqi alətləri üzrə tar-kaşkar rübabı, kamança-gicak və ud musiqi aləti üzrə keçiriləcək. Hər iştirakçı ifa etdiyi simli alətdə milli musiqi səsləndirəcək.\nHər nominasiya üzrə qaliblərə AMM-in fəxri diplomları və pul mükafatları təqdim olunacaq.\nİştirakçıların çıxışı Azərbaycanın və Özbəkistanın tanınmış mütəxəssislərindən təşkil olunmuş 5 nəfərlik münsiflər heyəti tərəfindən qiymətləndiriləcək.\nMüsabiqədə konsert təşkilatları, teatr, radio və televiziya qurumlarında çalışan ifaçılar, ali və orta ixtisas musiqi məktəblərinin tələbələri iştirak edə bilərlər. İştirakçıların yaşı 16 yaşdan 35 yaşa qədər müəyyən edilib.\nSentyabrın 18-də Beynəlxalq musiqi günündə müsabiqəyə yekun vurulacaq və qaliblərin iştirakı ilə onlayn qala-konsert keçiriləcək.


Sərhədi pozan 2 nəfər\nDövlət Gömrük Komitəsinin mətbuat xidmətindən News24.az-a verilən məlumata görə, 14 dekabr tarixində Dövlət Sərhəd Xidmətinin Sərhəd Qoşunlarının “Göytəpə” sərhəd dəstəsinin Biləsuvar rayonunun Yuxarı Ağalı kəndi yaxınlığındakı sərhəd zastavasının xidməti ərazisində sərhəd naryadı tərəfindən 1 nəfər naməlum şəxsin Azərbaycan Respublikasından İran İslam Respublikası istiqamətində dövlət sərhədini pozması müşahidə olunmuş və sərhəd naryadı tərəfindən “Dayan” əmri verilərək sərhəd pozucusu saxlanılıb. İlkin araşdırma zamanı saxlanılan şəxsin Cəlilabad rayon sakini 1973-cü il təvəllüdlü İbrahimov Zahid Eldar olduğu məlum olmuşdur. Araşdırma zamanı Z.İbrahimovun 2018-ci ildə oğurluğa görə məhkum olunması və 2019-cu ilin iyun ayında vaxtından əvvəl şərti azadlığa buraxılması müəyyən edilib.\n17 dekabr tarixində Dövlət Sərhəd Xidmətinin Sərhəd Qoşunlarının “Xudat” sərhəd dəstəsinin Qusar rayonunun Samur qəsəbəsi ərazisində yerləşən sərhəd zastavasının xidməti sahəsində Azərbaycan Respublikasından Rusiya Federasıyası istiqamətində dövlət sərhədinin pozulması aşkar olunmuş, sərhəd zastavası “Silaha” komandası üzrə qaldırılıb, xidməti ərazi tam qapadılıb. Görülmüş tədbirlər nəticəsində Qusar rayonunun Samur çay yatağında Əlcəzair Respublikasının vətəndaşı 1987-ci il təvəllüdlü Lahlah Djamal sərhəd pozucusu qismində saxlanılıb.\nHər iki fakt üzrə zəruri əməliyyat-istintaq tədbirləri həyata keçirilir.


Aşura ilə əlaqədar `SayYaHussein` kampaniyası başladı - FOTO\nBeynəlxalq “Sayyahussein” (De Ya Hüseyn) kampaniyası Amerikanın Kaliforniya ştatında maraqlı bir aksiya edib.\nBelə ki, Həzrət İmam Hüseyn (ə) və əshabının susuz şəhid olması Kərbəla məktəbinin xatirəsini əziz tutmaq məqsədilə üzərində “#Sayyahussein” (De Ya Hüseyn) haştaqı yazılmış su şüşələri istehsal olunub.\nMaide.Az xəbər verir ki, bir neçə aydır ki, Aşura hadisəsini və İmam Hüseyn (ə) mesajını dünyaya çatdırmaq məqsədi ilə Kaliforniyada təsis olunan “Aşura” təşkilatı İmam Hüseyni (ə) dünyaya tanıtmaq məqsədi ilə “Sayyahussein” beynəlxalq kampaniyasına start verib.\nTəşkilat İmam Hüseynə (ə) aşiq olan bütün şəxslərə müraciət ünvanlayaraq bu kampaniyaya qoşulmasını istəyib. Məqsəd İmam Hüseyni (ə) dünyaya tanıtmaqdır.\nÇağırışda İmam Hüseyn (ə) aşiqlərindən bir kağızın üzərində “#SayYaHussein” yazaraq əllərində tutub şəkil çəkdirmək və sosial şəbəkələrdə paylaşmaq xahiş edilib.\nQeyd edək ki, “Aşura” təşkilatı həmçinin islamofobiya ilə mübarizə, Aşura həqiqətlərini xüsusi mütəxəssislərdən istifadə etməklə sosial mediada yaymaq və digər bu kimi işlərlə məşğul olacaq.\nTeqlər : #Aşura ilə əlaqədar `SayYaHussein` kampaniyası başladı FOTO,\nTanzaniyalı şiələr İmam Hüseynin (ə) əzadarlığında – FOTO\nBeynəlhərəmeyndə Şamu-Qəriban mərasimi - FOTO\nAvstriyada Aşura günü əzadarlığı - VİDEO


"Göz dağı gözdən uzaq olmamalıdır..." - VİDEO\n15 Yanvar 2021 21:42\nBu gün ən xoş günlərimizdən biridir. Üzeyir bəyin, Natavanın və Bülbülün heykəlləri artıq Şuşadadır...\nİncəsənət Muzeyinin həyətinə atılıb qalmış bu heykəlləri görəndə bir vətəndaş kimi həmişə xəcalət çəkirdim. Azərbaycan himninin müəllifi olan dahi bəstəkarımızın güllələnmiş və yurdundan didərgim düşmüş heykəlinin qarşısında keçirdiyim hissləri təsvir etmək çox çətindir. Mən təkcə xəcalət çəkmirdim, həm də keçirdiyim hissləri videolentə çəkirdim. Müəllifi olduğum proqramlarda dəfələrlə ürək ağrısıyla bildirmişdim ki, bu böyük şəxsiyyətlərin güllələnmiş, təhqir olunmuş büstləri İncəsənət Muzeyinin həyətinə yox, Şəhidlər Xiyabanına qoyulsa daha yaxşı olar. Şəhid olmuşların, düşmən gülləsinə tuş gəlmişlərin yeri oradır axı. Qoy bu heykəllər həmişə həm bizim, həm də xiyabana gələn əcnəbilərin gözü qabağında olsunlar. Həmin büstlər bizə göz dağıdır. Göz dağı gözdən uzaq olmamalıdır. Ən azı onlar öz doğma yurdlarına qayıdana kimi. Neçə illər çalışsam da, səsimə səs verən olmadı...\nŞükürlər olsun bu günə! Şuşa da qayıtdı, heykəllər də! Bir vətəndaş kimi bu günlər mənim ən xoş və qürurlu günlərimdir.Ürəkdən Ali Baş Komandanımıza təşəkkür edirəm !\nBir daha xatırladıram, müəllifi olduğum proqramlarda heykəllərlə bağlı məqamlar çoxdur.Başağrısı olmasın, birini yada salım.\n...Dahilərdən biri deyibki, mənim heykəlimin ən uca nöqtəsində bir cala düzəldin, qoy yağış yağanda ora su yığılsın və quşlar gəlib su içsinlər. Qoy mənim heykəlim həmişə gərəkli olsun. Ümumiyyətlə gərəksiz heykəl yoxdur. Heykəlin ayağının altını qazımaqdansa, onun çiyninə qalxıb dünənə və sabaha boylanmaq daha yaxşıdır.\nBərdə hökmdarı Nüşabənin və Abbasqulu ağa Bakıxanovun17 il əvvəl sifariş verilən və tam hazır olan heykəllərinə sahib cixan tapılmırdı. Rəssamlar İttifaqının anbarında yanaşı atılıb qalmış, toz basmış həmin heykəlləri görəndə bir anlığa düşündümki, yəqin onlar bir-birindən tez-tez soruşurlar- ”Günahımız nədir bizim,ay günahsız əzizim?”. Bakıxanov qəsəbəsindəki postament uzun illər boş qalmışdı. Bərdəlilər, daha doğrusu Bərdənin müasir “hökmdarı” öz hökmdarına sahib çıxmırdı. Bu heykəllərin günahı nə idi?\nBu heykəllərin sifariş verilməsi və tam hazır olması müstəqilliyimizin ilk və çətin illərinə düşmüşdü. Amma aradan xeyli vaxt ötmüşdü. Yuxarıdakılara və ondan da yuxarıdakına şükürlər olsunki dövlətimiz inkişaf eliyirdi. İnkişaf etdikcə mədəniyyətə, incəsənətə qayğı daha da artırdı.\nNə Nüşabanə xanımın ,nə də Abbasqulu ağanın heykələ ehtiyacı yox idi. Bizim ehtiyacımız var idi. Milli dəyərlərimiz həmişə göz önündə olmalıdır,axı !\n“Qulp”un uzunmüddətli və təkidli tənqidindən sonra Bərdə hökmdarı Nüşabənin heykəli Bərdə şəhərində, Abbasqulu ağa Bakıxanovun heykəli isə onun adını daşıyan qəsəbədə qoyuldu. Məhbus heykəllər azad heykəllər çərgəsinə qoşuldular. Bunun ücün çox şey də lazım deyildi. Sadəcə vətəndaş olmaq lazım idi- vətənin bu daşlarını layiq olduqları yerə qoymaq üçün. Qoy onların da vətən daşları olduğunu hamı görsün...\nQayıdıram söhbətimizin əvvəlinə...Azərbaycan himninin müəllifi olan dahi bəstəkarımızın güllələnmiş heykəli artıq Şuşadadır! İndi bizim himnimiz dünyanın hər yerində daha ucadan səslənəcək !\n... Bu heykəllər tariximizin bir hissəsidir, gərək bu hissənin şərəfini qoruyaq. Və unutmayaq ki, tariximizin bir hissəsinin şərəfi, elə bizim şərəfimizin bir hissəsidir!\nÖtən il 290 mindən çox vətəndaşlıq vəziyyəti aktları dövlət qeydiyyatına alınıb\nDünya Tramp və Pompeosuz daha yaxşı olacaq - Zərif\n8 Mart 2021 19:02\nYarıqlı sviterlər sizi mövsümün ən cəlbedici xanımı edəcək - FOTO\n8 Mart 2021 18:24\n8 Mart 2021 17:56\n"Kasıbı nə edirəm?" – Türkiyəli aktrisadan QALMAQALLI CAVAB\n8 Mart 2021 17:55\n8 Mart günü doğulan məşhur kişilər - SİYAHI\n8 Mart 2021 17:45\nMurad Arif koronavirusa yoluxdu\n8 Mart 2021 17:18\n8 Mart 2021 17:12\n"Fasilədən sonra ayağımızda top görmədim" - Visente Qomes\nİran XİN Roma Papasının İraqda şiələrin lideri ilə görüşü barədə "...ÇOX VACİB İDİ"\nRusiyanın azərbaycanlı xanım çempionu: “UFC-də döyüşmək əsas arzumdur” - FOTO/VİDEO\nŞəhidimizin anası və həyat yoldaşı 8 Martda yad edildi - VİDEO\n“Ermənistan hökumətini düşmən, sərhədləri isə Rusiya qoruyur - Qəribədir, deyilmi?"\n"Çalışıram ki, İran millisinə dəvət alım" - "Səbail"in futbolçusu\nLevon Ter-Petrosyan Onik Qasparyanı dəstəklədi “BAŞ NAZİR ALÇALDICI MƏĞLUBİYYƏTİN GÜNAHINI ORDUNUN ÜSTÜNƏ ATMAQ İSTƏYİB...”\nABŞ-da polislərlə qarşıdurma yaşanıb\nRəşad Nəbiyev qadınları TƏBRİK ETDİ\nBu avtomobillərin istehsalı dayandırıldı DİQQƏT - FOTOLAR\nPandemiya ilə bağlı bəzi məhdudiyyətlər aradan qaldırılır\n"Sabah" yenə qələbə qazana bilmədi\nOlimpiadalarda bayrağımızı qaldıran 7 idmançı qadın\nGəncə 12 yaşlı uşağı maşın vurub\n"Əks-halda azarkeşlərimizi itirəcəyik"\nŞəhid ailələri ilə görüş keçirildi - VİDEO\nQərb dünyası və Ermənistanda artan siyasi xaos\nAHİK sədri Beynəlxalq Qadınlar Günü münasibətilə Azəraycan xanımlarını təbrik edib\nAvropanın yeni nəsil taktiki PUA layihəsi Yunanıstan tərəfindən icra olunacaq\nABŞ İran sərhədinə bombardmançılar göndərib Baydendən İrana "daha diqqətli olmaq" tövsiyəsi\nRusiya deputatları “Facebooku”-u ittiham edir – Cərimə hədəsi


Azərbaycan təhlükəsizlik orqanlarının yaranmasının 102 illiyidir - Doğru Xəbərlər\n28.03.2021 - 11:59\nDoğru.az xəbər verir ki, martın 28-də Azərbaycanın milli təhlükəsizlik orqanlarının yaradılmasının 102-ci ildönümü tamam olur. Bu əlamətdar tarix Azərbaycan Xalq Cümhuriyyətində dövlət təhlükəsizliyinin təmin olunması məqsədilə 1919-cu il martın 28-də kəşfiyyat və əks-kəşfiyyat xidmətinin yaradılması ilə bağlıdır.\nArtıq 24 ildir ölkəmizin təhlükəsizlik orqanlarının əməkdaşları 28 martı peşə bayramı günü kimi qeyd edirlər. Azərbaycan xalqının ümummilli lideri Heydər Əliyevin 1997-ci il martın 23-də imzaladığı Sərəncamla hər il martın 28-i Azərbaycan Respublikasının təhlükəsizlik orqanlarının əməkdaşları tərəfindən peşə bayramı kimi qeyd olunur.\nAzərbaycanın təhlükəsizlik orqanları builki peşə bayramlarını unudulmaz hisslərlə – Qələbə əhval-ruhiyyəsi ilə qeyd edirlər. Vətən müharibəsində düşmənə sarsıdıcı zərbə vurulmasında və Şanlı Qələbənin qazanılmasında, eləcə də işğaldan azad edilən ərazilərimizdə təhlükəsizliyin etibarlı şəkildə təmin olunmasında Azərbaycanın xüsusi xidmət orqanlarının özünəməxsus payı var.\nÖtən ilin dekabrında Azərbaycan Respublikası Dövlət Təhlükəsizliyi Xidmətinin Şuşa rayon idarəsinin yeni inzibati binasının təntənəli açılışı və həmin mərasimin davamı olaraq, DTX-nin Mədəniyyət mərkəzi tərəfindən\nməşhur Cıdır düzündə 30 ildən sonra ilk dəfə möhtəşəm konsert proqramının təşkili təkcə xüsusi xidmət orqanlarının şəxsi heyətinə deyil, hər bir azərbaycanlıya unudulmaz hisslər bəxş etdi.\nAzərbaycanın təhlükəsizlik orqanlarının əbədiyaşar lideri, xalqımızın ulu öndəri Heydər Əliyev deyirdi: “Dövlətin təhlükəsizlik, yaxud kəşfiyyat orqanı o vaxt qalib gəlir, öz vəzifəsini layiqincə yerinə yetirir ki, orada peşəkar kadrlar və iş üslubu olsun”. Bu gün peşə bayramlarını böyük ruh yüksəkliyi ilə qeyd edən Azərbaycan dövlət təhlükəsizliyi və xüsusi xidmət orqanlarının əməkdaşları peşəkarlıq və müasir iş üslubu ilə çalışaraq xalqımızı və müstəqil dövlətimizi xarici qəsdlərdən və düşmən qüvvələrin təxribatlarından qətiyyətlə qoruyur, milli təhlükəsizliyin təmin edilməsində, xarici xüsusi xidmət orqanlarının kəşfiyyat-pozuculuq fəaliyyətinin qarşısının alınmasında, beynəlxalq terrorçuluğa, transmilli mütəşəkkil cinayətkarlığa, dini ekstremizmə qarşı mübarizədə xalqımıza və dövlətçiliyimizə sədaqət və əsl vətənpərvərlik nümunələri göstərirlər.


Müəllimlərin yay tətili ləğv olunacaq? » AzadQadin.Az - Qadın İnformasiya Portalı\nBanu. | 21-03-2020, 15:39\n5. Dərslərin nə vaxt başlayacağı, yay aylarında dərsin olub-olmaması ilə bağlı heç bir rəsmi məlumat yoxdur. Bütün fikirlər yalnız təklif və ya istəkdir. Amma bütün hallarda əmin olun ki, dövlət vətəndaş üçün ən uyğun olanı edəcək".Polemika.az


UNEC-də 2016-cı ilin 9 ayının sosial-iqtisadi yekunları müzakirə edilib\nAzərbaycan Dövlət İqtisad Universitetində (UNEC) elmi seminar keçirilib. Seminarda UNEC-in İqtisadi Araşdırmalar Elmi-Tədqiqat İnstitutunun (İAETİ) iqtisadçı və tədqiqatçıları Prezident İlham Əliyevin sədrliyi ilə Nazirlər Kabinetinin 2016-cı ilin doqquz ayının sosial-iqtisadi inkişafının yekunlarına və qarşıda duran vəzifələrə həsr olunan geniş iclasındakı çıxışından irəli gələn vəzifələri müzakirə edib.\nİAETİ-nun direktoru, professor Yadulla Həsənli iştirakçılara 2016-cı ilin doqquz ayının sosial-iqtisadi inkişafının yekunları haqqında umumi məlumat verib.\nUNEC-in İqtisadi Araşdırmalar Elmi-Tədqiqat İnstitutunun baş elmi işçisi Elman İbişov ölkə başçısının çıxışından irəli gələn tapşırıq və tövsiyələrə xüsusi diqqət çəkərək, qeyd olunan müddətdə əldə olunan uğurlardan və qarşıda duran vəzifələrdən danışıb. Bildirib ki, qlobal iqtisadiyyatda cərəyan edən proseslərin yaratdığı yeni çağırışlara, Azərbaycanın yerləşdiyi regionda geosiyasi gərginliyin artmasına baxmayaraq, ötən ilin doqquz ayında da makroiqtisadi sabitlik təmin edilib, bu da respublikada sosial-iqtisadi sahədə həyata keçirilən siyasətin kifayət qədər praqmatik olduğunu və reallıqlara əsaslandığını bir daha sübut edib. Aparılan islahatlar dünyanın aparıcı iqtisadi mərkəzləri tərəfindən də yüksək qiymətləndirilərək Davos Dünya İqtisadi Forumunda Azərbaycan iqtisadiyyatı rəqabət qabiliyyətliliyinə görə dünyada 37-ci yerə layiq görülüb.\nSeminarda qarşıdakı dövr üçün ölkə Prezidenti tərəfindən müəyyənləşdirilən mühüm vəzifələrdən danışılıb, bu vəzifələrin əsas hədəfləri açıqlanıb. Bildirilib ki, neft ixracının azaldılması, qeyri-neft sektorunun inkişafı, ixracın artırılması və idxaldan asılılığın aradan qaldırılması əsas hədəflərdəndir. Bu sahədə sənaye və kənd təsərrüfatı əsas istiqamətlərdir. Kənd təsərrüfatı sahəsində pambıqçılıq, taxılçılıq, baramaçılıq, üzümçülük və digər sahələrin inkişafının prioritet istiqamətlər olduğu göstərilərək, bu sahələrin dərindən öyrənilməsinə ehtiyac duyulduğu vurğulanıb.\nMüzakirələrlə davam edən seminarda iqtisadçılar ölkə iqtisadiyyatının mövcud durumu və meylləri haqqında danışaraq təkliflərini səsləndiriblər.


thumb_up 389 thumb_down 15 visibility3942\nİxtisas seçimi avqustun 13-dək internet vasitəsilə aparılır.\nDövlət İmtahan Mərkəzindən veriləm məlumata görə, ali təhsil müəssisələrinin bakalavriat səviyyəsinə ixtisas seçimi iyulun 30-da başlayıb və avqustun 13-ü saat 23:59-dək davam edəcək. İxtisas seçimi internet vasitəsilə elektron formada aparılır və bu prosesi həftənin istənilən günü, günün istənilən vaxtı həyata keçirmək mümkündür. İxtisas seçimi etmək sadə bir prosesdir və hər bir abituriyent bunu özü edə bilər. Bunun üçün hər hansı bir şəxsə müraciət etməyə ehtiyac yoxdur.


ASTROELM TVASTROELM TV\nZümrüd Vidadi\t 26 Sentyabr 2020 26 Sentyabr 2020\nNASA, Beynəlxalq Ay Gecəsinin Müşahidəsi (International Observe the Moon Night!)\nContinue reading Ay Gecəsinin Beynəlxalq Müşahidəsi\nZümrüd Vidadi\t 23 Sentyabr 2020 23 Sentyabr 2020\nBöyük Partlayışdan bu günədək keçən son 13.8 milyard il ərzində\nContinue reading Bir təqvimdə Kainatın təkamülü\nsebnemagayeva\t 22 Sentyabr 2020 22 Sentyabr 2020\nAndromeda Qalaktikasının təsviri 2020-ci ilin Astronomiya Fotoqrafı mükafatını qazandırdı! Nikolas\nContinue reading 2020-ci ilin Astronomiya Fotoqrafı mükafatını Andromeda Qalaktikasının şəkli qazandırdı!\nZümrüd Vidadi\t 19 Sentyabr 2020 20 Sentyabr 2020\nOrbitə yerləşdirildiyi 1991-ci ildən orbitdən çıxarıldığı 2000-ci ilə qədər Kompton\nContinue reading Qamma Şüa Teleskopları\nZümrüd Vidadi\t 18 Sentyabr 2020 22 Sentyabr 2020\n25 Avqust 2020-ci ildə NASA-nın Habbl Kosmik Teleskopu tərəfindən çəkilən\nContinue reading Habbl Yupiter qasırğalarının yeni portretini çəkib!\nZümrüd Vidadi\t 17 Sentyabr 2020 17 Sentyabr 2020\nGəlmiş keçmiş ən böyük müşahidəçi astronom və ulduz astronomiyasının atası\nContinue reading Astronom, teleskop istehsalçısı və bəstəkar Uilyam Herşel\nEmine Enver\t 16 Sentyabr 2020 16 Sentyabr 2020\nBütün zəmanələrdə çoxlu həvəskar astronomlar olmuşdur. Astronomiya onlar üçün maraq\nContinue reading ULDUZLAR TELESKOPDA NECƏ GÖRÜNÜR?\nZümrüd Vidadi\t 14 Sentyabr 2020 14 Sentyabr 2020\nChandra Rentgen Teleskopu NASA-nın Chandra Rentgen Teleskopu 1999-cu ildə çalışmağa\nContinue reading Rentgen Teleskopları\nZümrüd Vidadi\t 12 Sentyabr 2020 12 Sentyabr 2020\nƏvvəllər Advanced X-ray Astrophysics Facility (AXAF), yəni Qabaqcıl Rentgen Astrofizika\nContinue reading Chandra Rentgen Rəsədxanası\nZümrüd Vidadi\t 11 Sentyabr 2020 11 Sentyabr 2020\nMüəllif: Dr. Sarah Antier Bütün həvəskarlar cəmiyyətini səfərbər edən ümidverici\nContinue reading GRANDMA: çox xəbərli astronomiyada çatışmayan halqa\nZümrüd Vidadi\t 10 Sentyabr 2020 15 Sentyabr 2020\n14 sentyabr 2015-ci il, saat 6 radələrində elm adamları daha\nContinue reading LIGO müşahidələri – Qravitasiya dalğaları\nZümrüd Vidadi\t 09 Sentyabr 2020 15 Sentyabr 2020\nNASA-nın 2003-cü ildə orbitə yerləşdirilən Qalaktika Təkamülü Kəşfiyyatı GALEX (Galaxy\nContinue reading GALEX Ultrabənövşəyi Teleskopu Kainatı müşahidə edir\nZümrüd Vidadi\t 08 Sentyabr 2020 14 Sentyabr 2020\nhttps://youtu.be/k8-H-BheId0 Çaykovskinin “Qu gölü” baletinin 3-cü pərdəsində Qara Qu sonu\nContinue reading Çaykovskinin Qu Gölü baleti və Günəş sisteminin yaranması ilə bağlı təkamül nəzəriyyələri\ngunayhaciyeva\t 05 Sentyabr 2020 05 Sentyabr 2020\nKosmik qidalar, kosmosa səyahətlər zamanı kosmonavtların istifadəsi üçün yaradılan və\nContinue reading Kosmonavtlar kosmosda necə qidalanır?\nsebnemagayeva\t 04 Sentyabr 2020 04 Sentyabr 2020\nPlanetimizdəki ən kiçik qonşumuz olan Merkuridə atmosfer deyə biləcəyimiz çox\nContinue reading Kiçik toqquşmalar Merkurinin atmosferinə böyük təsir göstərir\nZümrüd Vidadi\t 02 Sentyabr 2020 02 Sentyabr 2020\nSOFİA (Stratospheric Observatory For İnfrared Astronomy) – İnfraqırmızı Astronomiya üçün\nContinue reading İnfraqırmızı teleskoplar\nElista Bayramova\t 31 Avqust 2020 02 Sentyabr 2020\nTriqonometriyanın yaradıcısı olaraq bilinən qədim yunan astronomu, coğrafiyaşünası və riyyaziyatçısı\nContinue reading Hipparx\nsebnemagayeva\t 29 Avqust 2020 29 Avqust 2020\nAstronomlar digər insanlardan fərqli olaraq zaman anlayışına başqa gözlə nəzər\nContinue reading Kosmik parlaq bir körpə kəşf olunub\nZümrüd Vidadi\t 26 Avqust 2020 22 Sentyabr 2020\nAMEA N.Tusi adına Şamaxı Astrofizika Rəsədxanasında (ŞAR, http://m.shao.az/) gənc tədqiqatçıların\nContinue reading GRANDMA şəbəkəsi ilə ŞAR-ın uğurlu beynəlxalq əməkdaşlığı\nArzu Orucova\t 24 Avqust 2020 30 Avqust 2020\nBizləri əhatə edən göy üzünə baxarkən parıldayan ulduzlar uşaqdan böyüyə\nContinue reading Ulduzların Yaranışı\nZümrüd Vidadi\t 23 Avqust 2020 30 Avqust 2020\nNASA, 2 noyabrda bir asteroidin Dünyamıza gələcəyini deyir.\n2020-də korona virusu kimi, bir çox hadisələrlə birgə, indi bir də bizə yaxınlaşan bir asteroid xəbərini eşitdik. … Continue reading2 Noyabrda Yerə asteroid yaxınlaşacaq\ngunayhaciyeva\t 22 Avqust 2020 02 Sentyabr 2020\nKosmik geyim – vakuum və temperaturun həddindən artıq sərt olduğu mühitdə bir insanın sağ qalması üçün geyilən bir geyimdir. … Continue readingKosmik geyim haqqında qısa məlumat\nElista Bayramova\t 20 Avqust 2020 20 Sentyabr 2020\nDahi filosof, şair, astronom və riyaziyyatçı Qiyasəddin Əbu əl-Fəth Ömər\nContinue reading Ömər Xəyyam\nElista Bayramova\t 17 Avqust 2020 02 Sentyabr 2020\nİslam tarixinin ən tanınmış alimlərindən olan Əl-Biruni əsrinin ən böyük alimlərindən biri olaraq qəbul edilmiş, yaşadığı dövrə “Biruni əsri” deyilmişdir. Riyaziyyat, fizika, tibb, coğrafiya, fəlsəfə, astronomiya, tarix kimi bir çox elmi sahələrdə 150-dən çox əsəri vardır. … Continue readingƏl-Biruni\nZümrüd Vidadi\t 14 Avqust 2020 14 Avqust 2020\nXX əsrin ortasına qədər göy üzü haqqındakı məlumatların haradasa hamısı görünən işıq dalğalarından gəlirdi. Bu səbəblə göy üzünün şəkilləri yalnız gözlərimizlə gördüklərimizi göstərməkdə idi. Teleskopların çox sönük işığı belə təyin edə bilməkləri və görünüşü bir neçə dəfə böyüdə bilməkləri səbəbilə sadəcə astronomik cisimlər haqqında detallar əlavə edilmişdir. Lakin hələ də əldə etdiyimiz nəticələr görə bildiyimiz nəticələr olaraq qalırdı. … Continue readingTeleskop – Kainata açılan pəncərəmiz!\njannatsamadov\t 13 Avqust 2020 03 Sentyabr 2020\nCeyms Vebb kosmik teleskopu Habbl kosmik teleskopunun kəşflərini təkmilləşdirilmiş sensorların\nContinue reading Ceyms Vebb teleskopu\nsebnemagayeva\t 12 Avqust 2020 13 Avqust 2020\nAdi gözlə görülə biləcək ən möhtəşəm astronomik cisimlərdən biri də\nContinue reading Quyruqlu ulduz nədir?\nZümrüd Vidadi\t 11 Avqust 2020 11 Avqust 2020\nXristofer Kolumbdan 1700 il əvvəl, Dünyanın formasını və təxmini böyüklüyünü\nContinue reading Dünyanın böyüklüyünü necə ölçmək olar?\ngunayhaciyeva\t 08 Avqust 2020 02 Sentyabr 2020\nKosmos yarışı başladığından bəri Amerika və Rusiyanın kosmosdakı missiyalarda iştirak edən insanları fərqləndirməsi vacib idi. Axı, onlar bir-biri ilə çox ciddi rəqabətdə idilər. Məncə bir astronavt və kosmonavt arasındakı ən vacib fərq… … Continue readingAstronavt və kosmonavt sözləri haradan gəlir?\nZümrüd Vidadi\t 04 Avqust 2020 02 Sentyabr 2020\nBir futbol stadionu böyüklüyündə bir balonla daşınacaq ASTHROS, yerdən görünməyən\nContinue reading Futbol stadionu böyüklüyündə bir şarla daşınacaq Teleskop\njannatsamadov\t 04 Avqust 2020 26 Avqust 2020\nBəzi alimlər kometlərin ulduzlararası maddələrdən təşkil olunduğunu düşünür ki, bu isə kometlərin, hətta Günəş sistemindən daha yaşlı olması deməkdir. … Continue readingRozetta missiyası\nZümrüd Vidadi\t 02 Avqust 2020 11 Sentyabr 2020\nAstrofizik olub-olmamağınızdan asılı olmayaraq, ulduzların mövqeyini bilərək asanlıqla istiqamətinizi tapa bilərsiniz. Telefonumda naviqasiya sistemi var və buna ehtiyacım yoxdur dediyinizi eşidən kimiyəm. Telefonun internet sistemi offline ola və ya batereya ömrü bitə bilər, amma ulduzlar hər zaman ordadır və uzun zaman da orada olacaqlar. … Continue readingNaviqasiya keçmişdən bugünə\ngunayhaciyeva\t 01 Avqust 2020 01 Sentyabr 2020\nBəlkə də uşaqlıqda hər birimizin arzusu kosmonavt peşəsinə\nyiyələnmək olub. Bu fitrətən bəşər övladının kainata marağından və\nuçmaq həvəsindən irəli gəlir. … Continue readingKosmonavtlar kimdir?


Prezident İlham ƏLİYEV: Bu gün ölkəmizdə sənayeləşmə siyasəti uğurla aparılır - XALQQAZETI.COM\nAzərbaycanda prioritet hədəf kimi reallaşdırılan iqtisadiyyatın şaxələndirilməsi siyasətinin mühüm istiqamətlərindən biri də qeyri-neft sənayesinin inkişafıdır. “Azərbaycan Respublikasında sənayenin inkişafına dair 2015-2020-ci illər üçün Dövlət Proqramı”, habelə “Azərbaycan Respublikasında ağır sənaye və maşınqayırmanın inkişafına dair Strateji Yol Xəritəsi” də dövlət başçısının məhz bu sahəyə xüsusi önəm verməsinin bariz ifadəsidir. Adları çəkilən sənədlərdə qarşıya qoyulan vəzifələr qeyri-neft sənayesində yeni çağırışlar və imkanlar nəzərə alınmaqla uğurla həyata keçirilir. Bu zaman mövcud sahənin rəqabətqabiliyyətliyi, innovativliyi və iqtisadi inkişafı dəstəkləməsi prinsipləri diqqət mərkəzində saxlanılır.\nMəhz elə bunun nəticəsidir ki, cari ilin yanvar-iyun aylarında mövcud sektorda müsbət nəticələr əldə edilib. Həmin dövrdə sənaye müəssisələri və bu sahədə fəaliyyət göstərən fərdi sahibkarlar tərəfindən 23,8 milyard manatlıq və ya əvvəlki ilin müvafiq dövrü ilə müqayisədə 1 faiz çox məhsul istehsal edilib. Sənayenin qeyri-neft sektorunda məhsul istehsalı 8,8 faiz artıb, neft sektorunda isə 0,2 faiz azalıb.\nSənaye məhsulunun 72 faizi mədənçıxarma sektorunda, 23,4 faizi emal sektorunda, 4 faizi elektrik enerjisi, qaz və buxar istehsalı, bölüşdürülməsi və təchizatı sektorunda, 0,6 faizi isə su təchizatı, tullantıların təmizlənməsi və emalı sektorunda istehsal olunub.\nHesabat dövründə toxuculuq sənayesi, geyim, dəri və dəridən məmulatların, ayaqqabıların istehsalı sahələrində 188 milyon manat dəyərində məhsul istehsal edilib.\nDövlət Statistika Komitəsinin məlumatında bildirilir ki, ötən ilin yanvar-iyun ayları ilə müqayisədə toxuculuq sənayesində 64,1 faiz, dəri və dəridən məmulatların, ayaqqabıların istehsalında 56,9 faiz, geyim istehsalında isə 10,3 faiz artım müşahidə olunub.\nKomitənin məlumatında, eyni zamanda, qeyd edilir ki, emal sektorunda tütün məmulatlarının istehsalı 3,4 dəfə, poliqrafiya məhsullarının istehsalı 2,7 dəfə, mebel istehsalı 2 dəfə, toxuculuq sənayesi məhsullarının istehsalı 64,1 faiz, dəri və dəri məmulatlarının, ayaqqabıların istehsalı 56,9 faiz, geyim istehsalı 10,3 faiz, içkilərin istehsalı 5,6 faiz artıb.\nRespublikada ağır sənaye və maşınqayırma sahəsində də dinamik inkişaf nəzərə çarpır. Bu, ilk növbədə, “Ağır sənaye və maşınqayırmanın inkişafına dair Strateji Yol Xəritəsi”nin uğurlu icrası ilə bağlıdır.\nBu sənədin reallaşdırılması ilə sənayenin strukturu getdikcə təkmilləşdirilir, qeyri-neft sənayesi iqtisadi artımın əsas hərəkətverici qüvvələrindən birinə çevrilir, ağır sənaye və maşınqayırmanın sənayedə və məşğulluqda payı artır, ümumi iqtisadi potensial 2020-ci ildən sonrakı dövr üçün nəzərdə tutulan məqsədlərin gerçəkləşdirilməsi üçün hazır vəziyyətə gətirilir, yəni mövcud resurslardan səmərəli şəkildə istifadə edilir, habelə müəssisələrdə səmərəli istehsal metodları tətbiq olunur.\nİqtisadi İslahatların Təhlili və Kommunikasiya Mərkəzinin yaydığı məlumatda bildirilir ki, “Azərbaycan Respublikasında ağır sənaye və maşınqayırmanın inkişafına dair Strateji Yol Xəritəsi” üzrə ümumi icra səviyyəsi 68 faizdir. Yol Xəritəsinin 2017-ci il üzrə nəzərdə tutulan hissəsinin 44 faizinin icrası tamamlanıb, 47 faizi qismən icra edilib.\nAdıçəkilən Strateji Yol Xəritəsi üzrə icra səviyyəsi ölkədə Prezident İlham Əliyevin rəhbərliyi ilə aparılan sənayeləşmə siyasətinin uğurla davam etdiyini bir daha göstərir. Bu ilin ilk yarısında qeyri-neft sənayesinin 8,8 faiz artımı bunun əyani sübutudur.\nÖtən il ərzində ağır sənaye və maşınqayırmanın inkişafına dair Strateji Yol Xəritəsinin ilk hədəfi – mövcud aktivlərin optimallaşdırılması üzrə tam icra 52 faiz, qismən icra 48 faiz səviyyəsində təmin olunub. Bu hədəf üzrə məhsuldarlığın və səmərəliliyin artırılması, enerjidən istifadədə optimal səmərəliliyə nail olunması, aktivlərin və mövcud potensialın mərkəzi reyestrinin yaradılması istiqamətlərində 2017-ci il üçün nəzərdə tutulan tədbirlər həyata keçirilib. “Qənaətli istehsal metodları”, “Qənaətli istehsal metodlarını tətbiq etməklə model müəssisənin yaradılması metodologiyası”, “KOS (kiçik və orta sahibkarlıq) subyektlərinin faydalanması üçün Azərbaycanda model müəssisənin yaradılması metodologiyası” hazırlanıb. Bundan əlavə, metallurgiya, maşınqayırma və avtomobilqayırma sahələrində 3 müəssisə pilot model müəssisə kimi seçilib. Enerji balansının proqnozlaşdırılması və planlaşdırılması sahəsində beynəlxalq təcrübənin öyrənilməsi istiqamətində bir sıra işlər həyata keçirilib. Sutkanın müxtəlif saatlarında elektrik enerjisindən istifadəyə dair region ölkələrinin təcrübəsi araşdırılaraq müvafiq statistik hesabat hazırlanıb. Sənayedə istifadə olunmayan aktivlərin və təbii resursların mərkəzi reyestrinin yaradılması məqsədilə dövlət müəssisələrinin və təbii ehtiyatların siyahısı tərtib edilib.\nAğır sənaye və maşınqayırmanın inkişafına dair Strateji Yol Xəritəsində maliyyə dəstəyinin təmin edilməsi və beynəlxalq əməkdaşlığın həyata keçirilməsi üzrə tam icra 45 faiz, qismən icra 50 faiz olub, cəmi 5 faiz tədbir icra edilməyib. İnvestisiya məlumat bankının (portal) yaradılması məqsədilə fəaliyyətlər həyata keçirilib. “Doing Business” və bir sıra digər beynəlxalq hesabatlarda Azərbaycan Respublikasının mövqeyinin daha da yaxşılaşdırılması istiqamətində bir sıra normativ hüquqi aktlarda dəyişikliklərlə bağlı layihələr hazırlanaraq təsdiq edilib. Milli standartlaşdırma sisteminin beynəlxalq tələblərə uyğunlaşdırılmasına dair təkliflər hazırlanıb. Korporativ idarəetmə standartlarının tətbiqi üzrə beynəlxalq təcrübə araşdırılıb, sənaye müəssisələrinin fəaliyyətinin səmərəliliyinin qiymətləndirilməsi və korporativ idarəetmə səviyyələrinin artırılması ilə bağlı bir sıra normativ hüquqi aktların layihələri və sənaye müəssisələrində müasir idarəetmə sisteminin qurulması qaydalarının ilkin layihəsi yekunlaşdırılıb. Milli brendlərin yaradılması sahəsində həyata keçirilən araşdırmalar nəticəsində brend indeksinin yaradılmasına dair konseptual təklif hazırlanıb. Bundan əlavə, “Made in Azerbaijan” brendinin inkişafına və milli brendlərin yaradılmasının təşviq edilməsinə həsr olunmuş birinci “Marketinq sammiti” keçirilib.\nSon illər müasir texnologiyaların və qabaqcıl təcrübənin tətbiqi sayəsində ölkəmizdə metallurgiya, maşınqayırma, kimya, inşaat materiallarının istehsalı, qida və digər ənənəvi sənaye sahələri də genişlənməklə yanaşı, yeni sənaye sahələri yaradılıb, respublikamızda bir sıra sənaye məhsulları üzrə özünütəminetmə səviyyəsi yüksəlib.\nBərk Məişət Tullantılarının Yandırılması Zavodu ölkədə ekoloji vəziyyətin yaxşılaşdırılmasına və ətraf mühitə mənfi təsirlərin azaldılmasına xidmət etməklə yanaşı, həm də tullantıları enerjiyə çevirir. Azərbaycan üçün ənənəvi olmayan bu müəssisə istehsal gücünə görə Şərqi Avropada və MDB məkanında ən iri bu tipli zavoddur və Avropa Birliyinin ətraf mühitin mühafizəsi sahəsində bütün normativlərinə tam cavab verir.\nQeyri-neft sənayesinin inkişafında sənaye parkları da mühüm rol oynayır. Bu gün ölkədə fəaliyyət göstərən 5 sənaye parkında işçi sayı 11 minə yaxındır. Gələcəkdə isə burada daha 7 500-ə yaxın yeni iş yerinin açılması nəzərə tutulur. İndiyədək Azərbaycanda fəaliyyət göstərən bu sənaye parklarına yatırılan investisiyaların həcmi 2,6 milyard dollar təşkil edir. Hazırda Sumqayıt Kimya Sənaye Parkının investisiya portfeli 2 milyard dollara yaxındır. Sumqayıt Kimya Sənaye Parkının dövriyyəsi gündən-günə artmaqdadır. Bu ilin altı ayında parkın dövriyyəsi 100 milyon manat olub. Cari ildə isə bu rəqəmin 200 milyon manata çatacağı gözlənilir.\n“SOCAR Polymer” zavodunun bir müddət bundan əvvəl fəaliyyətə başlaması da Azərbaycanda qeyri-neft sənayesinin dinamik inkişafının bariz ifadəsidir.\nBu müəssisənin açılışında Prezident İlham Əliyev vurğulayıb ki, qısa zaman ərzində sənaye parkının ərazisində böyük nəhəng sənaye müəssisəsinin yaradılması Azərbaycanın növbəti uğurudur: “Deyə bilərəm ki, Azərbaycanın müasir tarixində bu ölçüdə və bu səviyyədə sənaye müəssisəsi tikilməyib. Düzdür, bizim neft-qaz sektorunda böyük inşaat işlərimiz həyata keçirilib - böyük platformalar, qazma qurğuları, ancaq qeyri-neft sektorunda bu, ən böyük sənaye müəssisəsidir və ən son texnologiyalara malik olan müəssisədir”.\nPolipropilen zavodunun istifadəyə verilməsi və ilin sonunda polietilen zavodunun fəaliyyətə başlaması nəticəsində Azərbaycanın ixrac potensialı da böyük dərəcədə artacaq. Hər iki zavodda ildə 300 min ton məhsul istehsal olunacaq və məhsulun 70 faizi xarici bazarlara ixrac ediləcək. Bununla da Azərbaycan idxaldan asılılığı tamamilə aradan götürəcək və böyük həcmdə qeyri-neft ixracına başlayacaq.\n6 2018 23:32 - İQTİSADİYYAT


12 hefteden sonra abort etdirmek qadağandır – REPORTAJ - Azadliq Xeber\n12 hefteden sonra abort etdirmek qadağandır – REPORTAJ\n12 həftədən sonra abort etdirmək qadağandır - REPORTAJ\n24.09.2016 / 11:07 xeber –\nÖtən il Azərbaycanda 166 210 uşaq dünyaya gəlib. Dövlət Statistika Komitəsinin verdiyi məlumata görə, onlardan 77 795 nəfəri qız, 88415 nəfəri oğlan olub.\nRəqəmləri nəzərə alsaq, görərik ki, yenə də oğlan uşaqlarının sayında artım müşahidə edilir. Bəs görəsən, oğlan uşaqlarının sayındakı bu artım təbiidir, yoxsa yenidən qız uşaqlarının istənilməməsi gündəmdədir? Məsələyə aydınlıq gətirmək üçün ölkəmizdə abortlarla bağlı vəziyyəti araşdırmaq qərarına gəldik.\nDünya Səhiyyə Təşkilatının araşdırmalarına görə, abortların yalnız 12 faizi tibbi göstərişlə, 40 faizi qadınların arzusu ilə, 25 faizi həyat səviyyəsinə, 23 faizi isə sosial göstəricilərə görə həyata keçirilir.\nAzərbaycan Tibb Universitetinin ikinci mama-ginekologiya şöbəsinin müdiri Turab Canbaxışov deyir ki, abortların sayı bütün dünyada artığı kimi, ölkəmizdə də artıb. Onun sözlərinə görə, qadınlar əsasən iki səbəbə görə hamiləliyi sonlandırır. Birincisi, istənilməyən hamiləlik olduğu üçün, digəri isə döldə qüsurlar yarandığı təqdirdə olur. Onun sözlərinə görə, ailə içi və sosial problemlərə görə də abort etdirmək istəyənlərin sayı az deyil: "Hamiləliyin sonlandırılmasını iki qrupa bölə bilərik. Bir qrup 12-ci həftəyə qədər qruplardır, ikincisi də 12-ci həftədən böyük olan hamiləlik həftəsidir. 12-ci həftədən böyük olan hamiləlik sonlandırılması 18, 19, 20 həftə ola bilər. Burada döl daha böyük, hamiləlik müddəti daha uzun olduğu üçün onun sonlandırma prosesində də daha çox fəsadlar ola bilər. Amma 12-ci həftənin altındadırsa, o fəsadları daha azdır. Məsələn, 8 həftəlik hamiləliklə 18 həftəlik hamiləliyin arasında sonlandırma aparılarsa, təxminən 12 dəfə risk daha çoxdur 18 həftəlik hamiləlikdən".\nTurab Canbaxışovun sözlərinə görə, yuxarı həftələrdə edilən abortların bir çox fəsadları ola bilər ki, bunlardan da ən başlıcası qanaxmalardır. Bu isə xəstənin həyatı üçün təhlükəlidir: "Həftə böyüdükcə uşaqlığın içində hamiləlik hissəciklərinin qalma ehtimalı ola bilər ki, bu da xəstənin həyatı üçün təhlükəlidir. Bu, 11-ci həftədən sonra daha çox bu gözlənilir. Kiçik həftələrdə dölün hələ tam sümükləşməsi olmadığı üçün dölün parçalarının qalma ehtimalı demək olar ki, yoxdur. İkincisi, qanaxma ehtimalı ola bilər. İstər prosedur sonrası, istər prosedur sırasında. Hər bir müdaxilədə alətlərin uşaqlığın içinə girməsi ilə aparılan bir müdaxilədir. Bir iltihab və ya infeksiya, yaxud yad bir cismin oraya yeridilməsi sırasında mikrobların düşməsi ehtimalı ola bilər. Prosedur sırasında uşaqlığın zədələnməsi ola bilər. Onun da fəsadları tamamilə başqadır. Zədələnərsə, həkim onu görərsə, nəzarət altına alar. Görülməzsə, qanaxma davam edər və uşaqlığın deşilməsi kimi ölümcül vəziyyətə qədər gətirib çıxara bilər".\nHəkim deyir ki, abortlar mütləq ehtiyatla edilməlidir. Əgər xanımın heç bir övladı yoxdursa, o zaman əməliyyat daha diqqətlə aparılmalıdır. Abort zamanı uşaqlığa hər hansı bir infeksiya düşə bilər ki, bu da sonradan ciddi fəsadlara gətirib çıxarar, qadının növbəti dəfə ana olmaq arzusu sual altında qala bilər. Amma istisnalar da mövcuddur. Elə qadınlar var ki, 18-19 dəfə abort etdirməyinə baxmayaraq, yenidən hamilə qalıb.\nTurab Canbaxışovun fikrincə, kişilər daha çox oğlan uşağı istədiyi üçün cinsiyyət problemi hələ də qalmaqdadır. Hazırkı qanunvericiliyə görə, 12 həftəyə qədər hamiləliyin sonlandırılmasına icazə verilir. Cinsiyyət 15-ci həftədə tam formalaşır. 12-ci həftədə isə cinsiyyət 50 faiz bilinir. Bəzən 12-ci həftədə deyilən cavablar doğru olmaya bilir. Bu ərəfədə qız deyilirsə, 15 faizi oğlan olur: "12-ci həftədə 100 hamiləlik sonlandırılırsa, sırf cinsiyyətə görə sonlandırılıb. Cinsiyyət problemləri son zamanlar daha da artıb. 12-ci həftədən sonra abortların sayı demək olar ki, artıb. 2015-ci ildə Dövlət Statistika Komitəsinin verdiyi məlumata görə, 27-28 minə qədər abort olunub. Onların yarısı demək olar ki, 12-ci həftənin üzərində aparılmış hamiləliyin sonlandırılmasıdır. Təxminən 13-14 minə qədər də 12-ci həftədən sonlandırılan hamiləlikdir. Bu da sırf cinsiyyətlə əlaqəlidir".\n2015-ci ildə 20 yaşına qədər olan 1485 qadın hamiləliyini öz istəyi ilə sonlandırıb. Həmin qadınlardan 50 nəfəri isə 15-17 yaş arasında olanlardır. 18-19 yaş aralığında olan 1425 qadın, 20-24 yaş arası 5983 qadın, 25-29 yaş arası 8573 qadın abort edərək, hamiləliyinə son qoyub: "Bəzən olur ki, 18 yaşı tamam olmayıb deyə, qızlar qorxurlar, qeyri-peşəkar mütəxəssislərin əlinə düşürlər, dərman və yaxud fərqli vasitələrlə bu hamiləliyi sonlandırmaq istəyirlər. Məhz o başarılı olmadığından fəsad çıxır, çoxu da o zaman xəstəxanalara müraciət edir, ona görə Səhiyyə Nazirliyinə bu rəqəmlər gedir çatır. Uğurlu olanların heç rəqəmləri ortaya çıxmır. Burada problem əlbəttə ki, abort etdirənlərdə deyil, problem insanları maarifləndirməkdə görürəm. Cinsi əlaqə hər kəsin öz istəyidir. Qorunma üsullarının mütləq aydınlatmaq lazımdır".\nBəs abortdan sonra qadının psixologiyasında hansı dəyişikliklər baş verir? Psixoloq Təhminə Çələbi deyir ki, psixologiyada "abortdan sonrakı sindrom" adlanan termin var: "Qərar verdikdən sonra müəyyən zaman keçir və insanın əhvalında müəyyən dəyişikliklər baş verir. Burada günahkarlıq hissi ola bilər, müəyyən stresslər ola bilər, yuxu ilə bağlı problemlər yaşanır, bəzən, ümumiyyətlə, yuxusuzluq baş verir. Digər övladı varsa, ona qarşı etinasızlıq və yaxud hiperqayğı özünü göstərir. Tənhalığa qapılmaq, səbəbsiz göz yaşları, ən çox aqressiya və isterikalar müşahidə olunur. Qadınlar çox vaxt bunun səbəbinin nədən olduğunu anlamırlar. Təbii ki, bu sindrom artıq bu proses baş tutandan 15 gün, 1 ay sonradan 6 ay sonraya kimi davam edə bilər".\nMüsahibimiz deyir ki, bəzən qadınlar abortdan dərhal sonra yenidən başqa övlad dünyaya gətirmək istəyirlər ki, onu unutdursun. Bunun yanlış olduğunu deyən psixoloqun sözlərinə görə, depressiyada olan insan analığa hazır olmadığı üçün hamiləlik dönəmi ona daha da ağır başa gələ bilər: "Əgər hamiləlik plansız nəzərdə tutulubsa, o zaman ilk 6 həftəyə kimi və yaxud 7-8 həftəyə kimi bu prosesləri həll etmək daha məqsədəuyğun olar. Çünki artıq dölün ürək döyüntüləri qadına daha çox psixoloji təsir göstərir. Buna görə də mütləq hamiləliyi tez sonlandırmaq lazımdır".\nTəhminə Çələbinin fikrincə, övlad sahibi olmağa da, onu abort etməyə də qərarı insan çox normal psixologiya ilə verməlidir.\nQeyd edək ki, hazırda ABŞ-ın bir sıra ştatlarında, Birləşmiş Ərəb Əmirlikləri, Suriya, Misir, Çili, Əfqanıstan, İran, İraq, Yəmən kimi ölkələrdə abort daxili orqanlara qarşı cinayət sayılaraq tamamilə qadağan edilib.


Türkiyədə evlərin satışı sürətlə artır - Report.az\nTürkiyədə evlərin satışı sürətlə artır\n31 İyul, 2015 12:03\nBakı. 31 iyul. REPORT.AZ/ Türkiyədə 2014-cü ilin aprel ayından 2015-ci ilin aprel ayınadək yaşayış evlərinin satış qiyməti 18,5%, satış həcmi isə 21% artıb. İstanbulda mənzillərin qiyməti 29%, İzmirdə 15%, Ankarada isə 12% artıb. Bu müddət ərzində Türkiyədə inflyasiya isə 8% təşkil edib. Bu barədə Türkiyə Mərkəzi Bankı məlumat yayıb.\n"Report" xəbər verir ki, iqtisadçı Mustafa Sönməz evlərə olan tələbatı qiymətlərin artması ilə izah edib: "Bəziləri investisiya məqsədi ilə ev alarkən, digərləri qiymətlərin daha da artmasından ehtiyat edərək ev almağa tələsir". Qeyd edək ki, satışın böyük hissəsi İstanbulda həyata keçirilir.\n"Report"un analitik qrupu qeyd edir ki, təhlil olunan illik dövr ərzində türk lirəsi 30%-lik devalvasiyaya məruz qalıb. Yəni, milli valyutanın məzənnəsi 2,08 TRY/USD-dən 2,70 TRY/USD-yə qədər yüksəlib. Bu dəyişikliyə əsasən, yerli valyutada qiymətlər real olaraq İstanbulda sabit qalmış hesab oluna bilər. Amma Ankara və İzmirdə real olaraq dollar ifadəsində müəyyən azalma mövcuddur.\nHəmin müddətdə bankların bu sahəyə ayırdığı kreditlərin həcmi 20% artıb və 138 mlrd. lirəyə (51 mlrd. dollar) çatıb. Kreditlə satılan mənzillərin sayı 46%, yeni tikilən binalarda ipoteka ilə alınmış evlərin sayı isə 52% artıb.\nİqtisadçılar Türkiyədə yaxın 2-3 ildə ev satışının likvidliyin azalması və bank kreditlərinin məhdudlaşdırılması səbəbindən bir qədər səngiyəcəyini bildirirlər.


"Eramız" və "Eramızdan əvvəl"\nElə həmin vaxtdan da “bizim era” anlayışı ortaya çıxmışdır. Təxminən 1500 il bundan əvvəl Roma Papası I İohann skif əsilli monax-alim Kiçik Dionisiyə “Pasxa” bayramının qeyd olunması üçün tarixin təzədən, lap dəqiqliyi ilə hesablamasını həvalə edir. Qeyd etmək lazımdır ki, həmin vaxta qədər Avropada illərin hesablanması Roma imperatoru olan bütpərəst Diolektianın hakimiyyətə gəldiyi ildən hesablayardılar. Bu da təxminən 284-cü ildən hesablanırdı.\nXaçpərəst olan monarx Kiçik Dionisi isə bütün bu hesablamların üstündən xətt çəkərək, “Əhdi-əqiqi” əsas götürərək, illəri İsa Məsihin döğum günündən hesablamışdır. Bu hesablama “Dionisi sistemi” adlanır və monarx-alim bu sistemi 525-ci ildə tərtib etmiş, yaratmışdır. O zamandan indiyədək bütün dünyada bu hesablamadan istifadə olunur. Elə Avropada da VIII əsrdən başlayaraq tədricən bu sistemdən istifadə etməyə başlamışlar. Amma son vaxtlar mütəxəssislər belə hesab edirlər ki, Dionisi öz hesablamalarında təxminən 4 il yanlışlığa yol vermişdir. Buradan da belə nəticə hasil olur ki, hal-hazırda 2014-cü il deyil, əslində 2010-cu il olmalıdır.\nVII əsrdən başlayaraq anqlosakson tarixçisi Beddin hesablamaları bütün dünyaya yayılmışdır. O, “Dionis sistemi”ni əsas götürərək, özünün “Dünyanın yaşının 6 həddi” sistemini onunla uyğunlaşdıraraq, İsa Məsihin doğumundan əvvəlki illəri geriyə doğru hesablamışdır və buradan da “eramızdan əvvəl” anlayışı ortaya çıxmışdır. Beləliklə, Bedd öz hesablamalarında İsa Məsihin doğumundan sonrakı illəri - “bizim era”, İsa Məsihdən əvvəlki illəri isə -“eramızdan əvvəl” adlandırmışdır.


"Rusiyanin Ukrayna və Gürcüstanın NATO-ya daxil olmasına etiraz etmək haqqı yoxdur" - FİNKEL | Analoq.az\nAna səhifə/Manşet/“Rusiyanin Ukrayna və Gürcüstanın NATO-ya daxil olmasına etiraz etmək haqqı yoxdur” – FİNKEL\n445 1 dəqiqə oxundu\nQazaxstanı tanıyan bir israilli kimi düşünürəm ki, Rusiyani Qazaxstan hadisələrində ittiham etmək yanlışdır\nBunu israilli hüquqşünas, beynəlxalq hüquq və beynəlxalq siyasət üzrə ekspert Mixail Finkel Analoq.az – a bildirib.\nFinkel daha sonra qeyd edib ki ,səbəblərini belə izah etmək olar. İlk növbədə Qazaxstan əhalisi arasında aparılan sorğu göstərir ki, yerli əhali arasında həm qazın qiymətinin qalxmasından, həm də, yerli hakimiyyət nümayəndələrinin yürütdüyü siyasətdən ciddi narazılıq var idi.\nBu məsələlər daxili problemlər idi və Rusiyanın bu məsələlərə aidiyyatı ola bilməzdi. Bu gün Rusiyanın başı təmamilə başqa məsələlərə qarışıb. Bu Ukrayna problemi və ABŞ və NATO ilə gərgin danışıqlardır.\nMəlumdur ki, NATO şifahi şəkildə Stoltenberqin dili ilə Rusiyaya imtina cavabı vermiş və bildirmişdir ki, Rusiyanin Ukrayna və Gürcüstanın NATO-ya daxil olmasına etiraz etmək haqqı yoxdur, digər tərəfdən isə, bundan sonra da adı çəkilən ölkələrə silah yardımı ediləcəyini bildirmişdir.\n“NATO və ABŞ nüfuz sferası formulu ilə yaşayırlar və başqa ölkələri öz təsir dairələrinə buraxmaq istəmirlər. Odur ki, Rusiyanın diqqəti təmamilə Brüsseldə aparılan danışıqlara yönəlib. O, ABŞ və NATO tərəfindən Rusiyanın təhlükəsizliyinə zəmanət verən yazılı cavab gözləyir. Bunu həm Lavrov, həm onun müavini Rıbkov, hətta Putin də dilə gətiriblər. Aydındır ki, Rusiyanın diqqəti Qazaxstanda deyil” siyasi ekspert fikrini belə tamamlayıb.


Youth Karabakh News | 2021-ci ilin yanvar-mart aylarında kənd təsərrüfatı işlərinin gedişi haqqında\n28 Aprel, 2021, 14:12\n2021-ci ilin yanvar-mart aylarında kənd təsərrüfatı işlərinin gedişi haqqında\n01 aprel 2021-ci il vəziyyətinə Şuşa rayonunda 2106.1 hektar əkin sahəsi əkilmişdir ki, bundan da 2042.6 hektarı payızlıq, 63.5 hektarı yazlıq əkin sahəsidir. Payızlıq əkin sahəsinin 1239.8 hektarı buğda, 731.3 hektarı arpa, 71.5 hektarı isə yaşıl yem, yəni xəsil sahələridir. Yazlıq əkin sahəsinin isə 61.0 hektarı tərəvəz, 2.5 hektar buğda əkilmişdir.\n2021-ci ilin yanvar-mart aylarında heyvandarlıq sahəsində rayon üzrə bütün təsərrüfat kateqoriyalarında 4884 baş iribuynuzlu mal-qara, o cümlədən, 2403 baş inək və camış, 35910 baş qoyun və keçi mövcud olmuşdur.\n01 aprel 2021-ci il tarixə mövcud olan mal-qaranın baş sayını ötən ilin müvafiq dövrü ilə müqayisə etsək görərik ki, iribuynuzlu mal-qara 18 baş, o, cümlədən inək və camış 15 baş, qoyun və keçilər isə 424 baş çox olmuşdur.\nBaxılan dövrdə rayon üzrə ət istehsalı 995.0 sentner (diri çəkidə), süd istehsalı 5260.0 sentner, yumurta istehsalı 307.0 min ədəd olmuşdur. Bu da keçən ilin müvafiq dövrünə nisbətən ət 14.0 sentner, yəni 1.4 faiz çox, süd 15.0 sentner, yəni 0.3 faiz çox, yumurta isə 3 min ədəd, yəni 1.0 faiz çox olmuşdur.\n2021-ci ilin I rübündə kənd təsərrüfatı üzrə məhsul buraxılışının həcmi 867.3 min manat, yəni keçən ilin müvafiq dövrünə nisbətən 0.8 faiz çox olmuşdur.


Nazim Hikmət yanvarın 15-də Selamik şəhərində dünyaya göz açıb. O, 1918-ci ildə İstanbulda Hərbi Dənizçilik məktəbinə daxil olub. Həmvətənlərinin acınacaqlı həyatını kiçik yaşlarından hiss edərək Türkiyənin xarici müdaxiləçilər tərəfindən işğalı əleyhinə şeirlər yazdığı, inqilabi hərəkata qoşulduğu üçün 1919-cu ildə məktəbdən xaric edilib. Bütün yaradıcılığını xalqının azadlığı, xoşbəxt həyatı uğrunda mübarizəyə həsr etdiyi Vətənini, xalqını sevdiyinə görə şair iztirablı, tufanlı, qasırğalı bir həyat yolu keçib, fasilələrlə ömrünü məhbəslərdə keçirib, qürbətdə yaşamağa məcbur olub. Şair şeirlərinin birində bunu belə ifadə edib.\nOxunma sayı : 87


“İRS” jurnalının Çin dilində nəşr olunan nömrəsində birinci xanım Mehriban Əliyevanın muğam haqqında məqaləsi dərc edilib (FOTO)\nSiyasət 20 İyun 2014 11:06 (UTC+04:00)\n"İRS" jurnalının Çin dilində nəşr olunan növbəti (ikinci) nömrəsi ("İRS-Yichan") çapdan çıxmışdır. Azərbaycan həqiqətlərinin tanıdılması, ölkəmizin tarixi və mədəniyyəti haqqında çinli oxucuların daha dərindən məlumatlandırılması məqsədilə ölkəmizin Çin Xalq Respublikasındakı səfirliyinin və "İRS" jurnalının redaksiya heyətinin birgə təşkilatçılığı ilə nəşr olunan jurnalın növbəti sayı da nəfis tərtibatda diqqəti cəlb edir.\nTrend-in AzərTAc-a istinadən verdiyi məlumata görə, jurnalın bu nömrəsində xalqımızın muğam mədəniyyətinə qayğısının və diqqətinin təcəssümü olaraq Azərbaycanın birinci xanımı, Heydər Əliyev Fondunun prezidenti, UNESCO-nun və İSESCO-nun xoşməramlı səfiri Mehriban Əliyevanın Qarabağ muğam məktəbi haqqında müfəssəl məqaləsi Çinli oxuculara təqdim edilmişdir.\nMəqalədə UNESCO-nun qeyri-maddi mədəni irs siyahısına daxil edilmiş muğam sənəti, Azərbaycan muğam məktəbi və onun görkəmli nümayəndələri haqqında geniş məlumat verilir. Azərbaycan muğam sənətinin mühüm tərkib hissəsi olan Qarabağ muğam məktəbinin özünəməxsus üslubu və ənənələri haqqında ətraflı danışılır. Qeyd olunur ki, Qarabağ muğam məktəbinin yetirmələri olan Cabbar Qaryağdıoğlu, Bülbül, Keçəçi oğlu Məhəmməd, sonrakı dövrlərdə Xan Şuşinski, Zülfü Adıgözəlov, Seyid Şuşinski, Yaqub Məmmədov və digər böyük xanəndələr muğam sənətimizdə silinməz izlər qoymuşlar. Müəllif yazır ki, Qarabağ muğam məktəbini təmsil edən ifaçıların böyük əksəriyyəti Şərqin musiqi konservatoriyası hesab olunan Şuşa şəhərində dünyaya gəliblər.\nBundan başqa, jurnalda baş redaktor Musa Mərcanlının Azərbaycan Xalq Cümhuriyyəti, tarix elmləri doktoru Arif Mustafayevin Xınalıq kəndi, onun tarixi və sakinləri, tarix üzrə fəlsəfə doktoru Firdovsiyə Əhmədovanın Azərbaycan Demokratik Respublikasının əsas nailiyyətləri, tarix üzrə fəlsəfə doktoru Səbuhi Əhmədovun Azərbaycanda ordu quruculuğu, Azərbaycanın Milli Kulinariya Mərkəzinin rəhbəri Tahir Əmiraslanovun armudu stəkanda çay mədəniyyəti, tarix üzrə fəlsəfə doktoru Ətiqə İzmayılovanın Azərbaycanın qadın zərgərlik bəzək əşyaları haqqında məqalələri yer almışdır. Jurnalda, həmçinin Çin Sosial Elmlər Akademiyasının Rusiya, Mərkəzi Asiya və Şərqi Avropa Araşdırmaları İnstitutunun baş elmi işçisi Yanq Cinin Azərbaycana səfərinin təəssüratları haqqında məqalə də çap olunmuşdur.\n"İRS-Yichan" jurnalının nüsxələri Çinin elmi tədqiqat institutlarına, kitabxanalara, strateji araşdırma mərkəzlərinə, nüfuzlu ali təhsil ocaqlarına göndərilmişdir.


Ev Cəmiyyət İlham Əliyev Füzuli beynəlxalq hava limanının təməlini qoyub\nİlham Əliyev Füzuli Beynəlxalq hava limanının açılışında.\nAzərbaycan Prezidenti İlham Əliyev Şuşaya səfəri zamanı Füzuli beynəlxalq hava limanının təməlini qoyub.\nO deyib ki: “Füzuli beynəlxalq hava limanının təməlini qoyduq. Bu il Füzuli beynəlxalq hava limanı istifadəyə verilməlidir. Hər halda uçuş-enmə zolağı istifadəyə verilməlidir ki, bu ildən başlayaraq xarici vətəndaşlar və xaricdə yaşayan azərbaycanlılar Şuşaya təyyarə ilə gələ bilsinlər”.\nDövlət başçısının sözlərinə görə, bununla paralel olaraq göstəriş verilib ki, Füzuli beynəlxalq hava limanından beynəlxalq uçuşların təşkil edilməsi istiqamətində də işlərə start verilsin: “Eyni zamanda Azərbaycanın digər şəhərlərindən Şuşaya getmək üçün buraya gəlib, buradan rahat gedə bilərlər. Lənkərandan, Naxçıvandan, Gəncədən və digər bizim şəhərlərimizdən. İndi isə istiqamət Şuşa şəhəri və yol boyunca əlavə məlumat veriləcək”.\nƏvvəlki məqaləRusiya XİN sözçüsü: “ABŞ-dakı jurnalistlərimizə xüsusi xidmət orqanları əməkdaşlıq təklif edir”\nNövbəti məqalədəErmənistan prezidenti: “Qarabağın alınmasıyla missiyamızın başa çatdığını düşündüyümüz an məğlub olduq”\nTürkiyə Prezidenti Rəcəb Tayyib Ərdoğanla İran Prezidenti Həsən Ruhani arasında teıefon danışığı olub. Bu barədə Türkiyə Prezidenti administrasiyası məlumat yayıb. Məlumata görə, danışıqlar zamanı ikitərəfli əlaqələr,...\nŞahin Cəfərli Rusiya Qarabağda separatçı hərəkatın ildönümünün qeyd olunmasına şərait yaradır. Niyə? Çünki Rusiya göstərməlidir ki, problem hələ davam edir, sülhməramlılar da elə o səbəbdən burdadır. Əgər...\nErmənistanda ordu Paşinyanı istefaya çağırdı, Paşinyan da tərəfdarlarını küçələrə\nErmənistan Silahlı Qüvvələrinin Baş Qərargahı Baş nazir Nikol Paşinyanın istefasını tələb edir. Baş Qərargah rəisi Onik Qasparyan və yüksək rütbəli komandirlər Baş nazir Nikol...\n18 oktyabr – Elnur Astanbəyli\nQHT fəalları MSŞT sədrini QHT problemlərinin həllinə yardım etməyə çağırıblar